২৯ জুলাই ২০১৯, ১৫:১২\nআরবী ভাষার দক্ষতা বাড়াতে ও জ্ঞানের পরিপূর্ণতা পেতে রাজশাহী বিশ্ববিদ্যালয়ে (রাবি) প্রথমবারের মতো আরবী ক্লাবের যাত্রা শুরু হয়েছে। সোমবার দুপুরে বিশ্ববিদ্যালয়ের ড. মুহাম্মদ শহীদুল্লাহ একাডেমিক ভবনে আরবী বিভাগের আয়োজনে বিভাগের ৩০৬ নম্বর কক্ষে এই ক্লাবের উদ্বোধন করেন প্রোভিসি অধ্যাপক চৌধুরী মোঃ জাকারিয়া।\nঅনুষ্ঠানে বিশ্ববিদ্যালয়ের প্রোভিসি অধ্যাপক চৌধুরী মোঃ জাকারিয়া বলেন, বিশ্ববিদ্যালয়কে এগিয়ে নেয়ার ক্ষেত্রে কোনো বিভাগের কমতি নেই। সে যে বিষয়েই পড়ুক না কেন, সমাজের জন্য কাজ করবে তার গবেষণা, লেখনির মাধ্যমে। নিজেকে পরিপূর্ণ মানুষ হিসেবে গড়ে তুলতে। তাই এই ক্লাবের মাধ্যমে আরবী ভাষার দক্ষতা বিভিন্ন দেশে ছড়িয়ে দিতে হবে। ঐতিহ্যকে জানতে হবে। যদি আমরা না জানি তাহলে জ্ঞান কিভাবে শাণিত হবে। এ সময় তিনি বিভাগের ক্লাস সংকটের সমাধান করার ব্যাপারে আশাবাদ ব্যক্ত করেন।\nরাবির আরবী বিভাগের সভাপতি অধ্যাপক ড. নিজাম উদ্দীনের সভাপতিত্বে বিশেষ অতিথি ছিলেন কলা অনুষদের ডিন অধ্যাপক ড. ফজলুল হক। তিনি বলেন, এই বিভাগ কলা অনুষদের ক্ষেত্রে সর্বোচ্চ ভূমিকা পালন করে। এটি যেন থেমে না যায় সেদিকে নজর দিতে হবে। আর এই ক্লাবের মাধ্যমে শিক্ষার্থীরা অনেক দূর এগিয়ে যাবে।\nবিভাগের সহকারী অধ্যাপক ড. আবু সালেহ মুহাম্মদ ত্বহা এর সঞ্চালনায় স্বাগত বক্তব্য দেন বিভাগের সভাপতি অধ্যাপক ড. নিজাম উদ্দীন। তিনি বলেন, ১৯৭৮ সালে বিভাগটি প্রতিষ্ঠা লাভ করেন। প্রতিষ্ঠার পর থেকে এই বিভাগ বিভিন্ন চড়াই উৎরাই পেরিয়ে বর্তমানে অনেক ভূমিকা পালন করছে। তাই পথচলার সাথে ভাষার দক্ষতাকে এগিয়ে নিতে প্রতিষ্ঠা করা হলো আরবী ক্লাব। অ্যাকাডেমিক কার্যক্রমের পাশাপাশি বিভাগের শিক্ষক শিক্ষার্থীরা আরবী ক্লাবে ভাষা, কবিতা, গ্রামার, স্পিকিং করতে পারবেন। এর মাধ্যমে আরবী বিষয়ে পরিপূর্ণ ভাষা জ্ঞান লাভ করতে পারবে সবাই।\nতিনি আরো বলেন, বিভাগের শ্রেণীকক্ষ, কম্পিউটার ল্যাব, শিক্ষকদের চেম্বারের পর্যাপ্ত অভাব রয়েছে। এতে শিক্ষা কার্যক্রম ব্যাপকভাবে ব্যাহত হচ্ছে। আমরা আশাবাদী প্রশাসন এই বিষয়কে সর্বোচ্চ গুরুত্ব সহকারে বিবেচনা করে আমাদের দক্ষতাকে আরো এগিয়ে নিবে।\nঅনুষ্ঠানে ধন্যবাদ জ্ঞাপন করেন বিভাগের সাবেক সভাপতি অধ্যাপক ড. মোঃ আবু বকর সিদ্দীক। এসময় উপস্থিত ছিলেন ইসলামিক স্টাডিজ বিভাগের সভাপতি অধ্যাপক মুহাম্মদ রফিকুল ইসলাম, আরবী বিভাগের অধ্যাপক ড. মুহাম্মদ ইকরামুল ইসলাম, ড. মোঃ জাহিদুল ইসলাম, ড. মুহাম্মদ মতিউর রহমান, ড. মুহা. বিলাল হুসাইন, ড. মোঃ সেতাউর রহমান, ড. মোঃ নেছার উদ্দিন, ড. মোঃ আতোয়ার রহমান, ড. মোঃ আবু বকর, সহকারী প্রক্টর ও বিভাগের সহকারী অধ্যাপক ড. মোঃ মনিরুজ্জামান প্রমুখ।\nদিনে ২ লাখ টাকা চাঁদা দাবি জবি ছাত্রলীগের! কম দেয়ায় মারধর\nসৌদিতে ড্রোন হামলা : বিনা প্রমাণে কাউকে দোষারোপ না করতে চীনের আহ্বান পরিস্থিতি পর্যবেক্ষণে কাশ্মিরে যাওয়ার ঘোষণা ভারতের প্রধান বিচারপতির জাবি ভিসির অনিয়ম খতিয়ে দেখবে ইউজিসি পশ্চিমবঙ্গে এনআরসি হলে দিলিপ ঘোষকে যশোহর পাঠিয়ে দেবো তিন হাজার ৫ কোটি টাকা রাষ্ট্রের ক্ষতি ওমরাহর খরচ বাড়ছে, সৌদি ফি নিয়ে ধূম্রজাল রোমের রাস্তায় কুড়িয়ে পাওয়া অর্থ ফেরত দিয়ে আলোচিত বাংলাদেশী তরুণ ফাঁসির রায় শুনে আসামি হাসে বাদি কাঁদে হাতিয়ায় ইলিশের জালে ২২ ভাসমান মহিষ রাজধানীতে ইয়াবাসহ গ্রেফতার ৫ পুলিশ সদস্য রিমান্ডে নবম ওয়েজবোর্ডে রোয়েদাদ সুবিধা সঙ্কুচিত করার প্রতিবাদ এমইউজে খুলনার


জুন 11, 2017 এটি কি বাইনারি বিকল্প লেখক নাবিল মৈত্র 42926 দর্শকরা\nকাঁচ বা ক্রয় এবং বিক্রয় জন্য আদেশ (অর্ডার) - তালিকা, যা অংশগ্রহণকারীদের অনুরোধ তালিকাবদ্ধ করে। অর্ডার একবার আলোড়ন সৃষ্টি এবং লেনদেনের সঞ্চালিত হয়, এটা টেবিল থেকে দেখা যাবে না। কাচ বিশ্লেষণ করার পরে, আপনি একটি নির্দিষ্ট মুদ্রার আন্দোলনের ভবিষ্যৎ অবশ্যই নির্ধারণ করতে পারেন যদি বৃহৎ বিক্রয় আদেশ উন্মুক্ত, এটা খুবই সম্ভব যে দাম কমবে, এবং তদ্বিপরীত, একটি বৃহৎ এখনই বাইনারি বিকল্প ট্রেডারদের সরঞ্জাম অর্ডার আসন্ন বৃদ্ধির হার বলেছেন।\nআপনার অনুরোধটি গৃহীত হলে আপনাকে মেসেজ এর মাধ্যমে জানিয়ে দেওয়া হবে শৈলীগত, অ্যাপ্লিকেশন ইন্ডিয়ে গেম যার মাধ্যমে আপনি ছন্দ কী টিপুন যখন টীকা নেই প্রয়োজন মনে করিয়ে দেয়, কিন্তু এটি আসলে বরং একটি খেলা, বেশ মূল এবং চালাক আকারে একটি শিক্ষামূলক অ্যাপ্লিকেশন। উপরের ভিডিওটিতে, অ্যাপ্লিকেশনটি তার সমস্ত মহিমাতে প্রদর্শিত হয়।\nট্রেডার - (। আগে "বণিক" থেকে) সাধারণত যারা মুদ্রা এবং শেয়ার বাজারে লাভের জন্য ফটকা কমিট প্রয়োগ করা হয়। ফোন করে ফরেক্স প্রশিক্ষন সম্পর্কে জেনে নিন : 01763846305 নিচের link এ Account খুলে আপনার নাম লিখে SMS অথবা ফোন দিয়ে ২টা ফ্রী ক্লাস Registration করুন। এ বাইনারি বিকল্প ট্রেডারদের সরঞ্জাম সুযোগ সীমিত সময়ের জন্য।\nলেনদেন নিশ্চিতকরণের প্রয়োজন ছাড়াই 1 মিলিসেকেন্ডের জন্য খোলার অবস্থানের সঙ্গে লেনদেনের দ্রুত প্রবেশ।\nপাটবীজ উৎপাদন ও সরবরাহ : বিএডিসি কর্তৃক ২০১৬-১৭ অর্থ বছরে ৭৭৫ মেট্রিক টন পাটবীজ উৎপাদন ও কৃষক পর্যায়ে সরবরাহ করা হয়েছে। এতে দেশব্যাপী পাটবীজের আমদানি নির্ভরতা কমেছে। ভিশন ২০২১ অনুযায়ী আগামী ২০২১ সাল নাগাদ ২,৫০০ মেট্রিক টন পাটবীজ উৎপাদন ও কৃষক পর্যায়ে সরবরাহের লক্ষ্যমাত্রা নির্ধারণ করা হয়েছে।\nদ্বিতীয় পর্যায়ের কার্যাবলিঃ লোহা ও ইস্পাত শিল্প, বস্ত্র শিল্প ইত্যাদি বিকাশে প্রাকৃতিক এবং আর্থ-সামাজিক কারণসমূহ। বিসিএস প্রিলিতে সাধারণ জ্ঞান [বাংলাদেশ বিষয়াবলী ] অংশে যা যা পড়তে হবে\nআসুন জড়িত পদ্ধতি দেখুন। আমরা ইতিমধ্যেই জানি, যখন একটি পাঠ্য বস্তু তৈরি করা হয়, আমরা সন্নিবেশ বিন্দু, উচ্চতা এবং ঝাঁকির কোণ নির্দেশ করে, তখন আমরা লিখতে শুরু করি। সেই মুহুর্তে আমরা ডান মাউস বোতামটি টিপে এবং প্রসঙ্গ মেনু থেকে "ক্ষেত্র ঢোকান . " বিকল্পটি ব্যবহার করতে পারি। ফলাফল সব সম্ভব ক্ষেত্রের সঙ্গে একটি ডায়লগ বক্স। এখানে একটি উদাহরণ। উত্তর : এমন অনেক শিক্ষার্থী আছেন যারা জেনারেল লাইনে পড়াশুনা করে বেকার আছেন। কিন্তু কারিগরি শিক্ষা নিয়ে কেউ বেকার থাকে না। শুধু চাকরি নয়, নিজে একটি ল্যাব বা ওয়ার্কশপ করেও কর্মসংস্থানের সুযোগ করতে পারে। অর্থাৎ কর্মসংস্থানের সুযোগ থাকায় কারিগরি শিক্ষার প্রতি শিক্ষার্থীদের আগ্রহ বাড়ছে।\nকয়েকটি হোস্টিং পরিষেবাদির পর্যালোচনা থেকে শিখেছি একটি কী পাঠ্য হল যে একটি ভাল ওয়েব হোস্ট সর্বদা সঠিক ওয়েব হোস্ট নাও হতে পারে।6মেগাপিক্সেল বাইনারি বিকল্প ট্রেডারদের সরঞ্জাম রেজুলিউশন রেকর্ডিং পর্যন্ত\nইভেন্ট বেস ব্লগে অন পেজ এসইওর থেকে অফ পেজ এসইও নিয়ে অনেক বেশি কাজ করতে হবে। অন-পেজ এসইও তে আপনার সাইট এ কমপক্ষে ৩০-৫০ টা হাই কোয়ালিটি কনটেন্ট রাখতে হবে এবং খেয়াল রাখতে হবে যেন কনটেন্ট গুলোতে কী ওয়ার্ড ডেস্টিনি যেন ৩-৫ থাকে এবং আপনার কী ওয়ার্ড গুলো bold একবার italic একবার এবং underline একবার করে দিতে হবে। আর আপনাকে অবশ্যই ইন্টারনাল লিঙ্কিং এর দিকে নজর দিতে হবে এবং আপনার সাইট এর ন্যাভিগেশন সহজ ও সাধারণ রাখতে হবে। কোসাইটিক: ট্রান্সফারের তালিকাতে সংখ্যাসূচক মানগুলি ডানদিকে সাজান। আংশিকভাবে 51a9a9aab ফিরে বন্ধ # 1903 (Sledgehammer999) করুন\nঠিকানা: উজুয়াং গ্রাম, আঞ্জি কাউন্টি, চেচিয়াং প্রদেশ চীন, 313300 আগামীকাল মঙ্গলবারও (৩ অক্টোবর) একই সংস্থার প্রতিনিধিদের সঙ্গে দুদকের বৈঠক হবে। মতবিনিময় অনুষ্ঠানে আরও উপস্থিত ছিলেন দুদক কমিশনার এএফএম আমিনুল ইসলাম, সচিব ড. মো. শামসুল আরেফিন, ইউএনওডিসির কনসালটেন্ট রিাচার্ড বাইনারি বিকল্প ট্রেডারদের সরঞ্জাম ই. মেসিক, দুদক মহাপরিচালক মো. মঈদুল ইসলাম, মো. আতিকুর রহমান খান প্রমুখ।


ইসলামি বিশ্ববিদ্যালয়ের একুশে ফেব্রুয়ারির কর্মসূচি ঘোষণা – অপরাজেয় বাংলা\nইসলামি বিশ্ববিদ্যালয়ের একুশে ফেব্রুয়ারির কর্মসূচি ঘোষণা\nইসলামী বিশ্ববিদ্যালয়ে (ইবি) একুশে ফেব্রুয়ারি মহান শহিদ দিবস ও আন্তর্জাতিক মাতৃভাষা দিবস-২০২২ যথাযোগ্য মর্যাদায় পালনের লক্ষ্যে বিভিন্ন কর্মসূচি ঘোষণা করেছে বিশ্ববিদ্যালয় কর্তৃপক্ষ।\nকর্মসূচির মধ্যে রয়েছে ২০ ফেব্রুয়ারি রাতে বিশ্ববিদ্যালয় কেন্দ্রীয় মসজিদে ভাষা শহিদদের রুহের মাগফিরাতের উদ্দেশ্যে পবিত্র কুরআন খতম ও দোয়া মাহফিল। রাত ১১:৪৫ মিনিটে উপাচার্য অধ্যাপক ড. শেখ আবদুস সালামের নেতৃত্বে প্রশাসন ভবন চত্বর হতে বিভিন্ন সমিতি, পরিষদ, ফোরাম, অনুষদ, হল, বিভাগ, শিক্ষক, কর্মকর্তা, কর্মচারী, ছাত্র-ছাত্রী এবং সামাজিক ও সাংস্কৃতিক সংগঠনসমূহের অংশগ্রহণে বিশ্ববিদ্যালয়ের কেন্দ্রীয় শহিদ মিনারের দিকে যাত্রা।\n২১ ফেব্রুয়ারি রাত ১২:০১ মিনিটে বিশ্ববিদ্যালয়ের পক্ষে কেন্দ্রীয় শহিদ মিনারে ভাষা শহিদদের প্রতি শ্রদ্ধা জানিয়ে উপাচার্য অধ্যাপক ড. শেখ আবদুস সালামের পুষ্পস্তবক অর্পণ। এ সময় তাঁর সাথে থাকবেন উপ-উপাচার্য অধ্যাপক ড. মোঃ মাহবুবুর রহমান, কোষাধ্যক্ষ অধ্যাপক ড. মোঃ আলমগীর হোসেন ভূঁইয়া ও রেজিস্ট্রার (ভারঃ) মু. আতাউর রহমান। এরপর স্বাস্থ্যবিধি মেনে পর্যায়ক্রমে পুষ্পস্তবক অর্পণ করবেন বিভিন্ন সমিতি, পরিষদ, ফোরাম, অনুষদ, হল, বিভাগ, ছাত্র সংগঠন এবং সামাজিক ও সাংস্কৃতিক সংগঠনসমূহ।\nএছাড়াও ২১ ফেব্রুয়ারি সকাল ১০ টায় ভাষা শহিদদের প্রতি শ্রদ্ধাজানিয়ে বিশ্ববিদ্যালয়ের প্রশাসন ভবন চত্বর ও হলসমূহে জাতীয় পতাকা উত্তোলন করে অর্ধনমিত ও কালো পতাকা উত্তোলন করা হবে। প্রশাসন ভবন চত্বরে জাতীয় পতাকা উত্তোলন করে অর্ধনমিত করবেন উপাচার্য অধ্যাপক ড. শেখ আবদুস সালাম এবং কালো পতাকা উত্তোলন করবেন উপ-উপাচার্য অধ্যাপক ড. মোঃ মাহবুবুর রহমান। এসময় তাঁদের সাথে থাকবেন কোষাধ্যক্ষ অধ্যাপক ড. মোঃ আলমগীর হোসেন ভূ্ঁইয়া ও রেজিস্ট্রার (ভারঃ) মু. আতাউর রহমান।


প্রকাশিত সময় : জুন, ১৮, ২০২০, ২:৪৩: অপরাহ্ণ\nবৃহস্পতিবার দেশের কভিড-১৯ সংক্রান্ত সবশেষ পরিস্থিতি নিয়ে অনলাইন বুলেটিনের আগে এই পূর্বাভাস দেন তিনি। জানান, চলমান পরিস্থিতি এবং অভিজ্ঞতা বিচারে বিশ্বে ও বাংলাদেশে আরও দুই-তিন বছর করোনাভাইরাস সংক্রমণ চলবে।\n“বিশ্বের বিভিন্ন দেশের অভিজ্ঞতায় এবং জনস্বাস্থ্য বিশেষজ্ঞগণের পরামর্শ বা অভিজ্ঞতা অনুযায়ী করোনা পরিস্থিতি আগামী এক, দুই বা তিন মাসেই শেষ হচ্ছে না। এটি দুই থেকে তিন বছর বা তার চেয়েও বেশি দিন স্থায়ী হবে। যদিও সংক্রমণের মাত্রা উচ্চ হারে নাও থাকতে পারে।”\nউল্লেখ্য, ডা. আবুল কালাম নিজেও করোনাভাইরাসে আক্রান্ত হয়েছিলেন। চিকিৎসা শেষে সুস্থ হয়ে ওঠায় কিছুদিন আগে দাপ্তরিক কাজে ফেরেন বলে জানান তিনি।\nবাংলাদেশের পরিস্থিতি নিয়ে স্বাস্থ্য অধিদপ্তরের মহাপরিচালক বলেন, “বিশ্বব্যাপী অর্জিত অভিজ্ঞতা এবং বাংলাদেশের পরিস্থিতি বিশ্লেষণ করে জনস্বাস্থ্য বিশেষজ্ঞগণ বলছেন, কিছু কাল পরেই বাংলাদেশে করোনা সংক্রমণের উচ্চ হার কমে আসতে পারে। কিন্তু করোনার পরীক্ষার সংখ্যা বৃদ্ধি করলে অনেক লুক্কায়িত এবং মৃদু কেসও শনাক্ত হবে। সেক্ষেত্রে সংক্রমিত ব্যক্তির সংখ্যা দৃষ্টিগোচর নাও হতে পারে।”\nকরোনা সংকট মোকাবিলায় দুই হাজার চিকিৎসক ও পাঁচ হাজার নার্সসহ সরকার আরও যেসব পদক্ষেপ ও উদ্যোগ নিয়েছে সেসবও তুলে ধরেন স্বাস্থ্য অধিদপ্তরের মহাপরিচালক ডা. আবুল কালাম। সরকারি ও বেসরকারি খাত যাতে যৌথভাবে যাতে করোনা সংকট মোকাবিলা করতে পারে সে ব্যবস্থাও নেওয়া জানান তিনি।\nএদিকে, বৃহস্পতিবার সকাল আটটা পর্যন্ত ২৪ ঘণ্টায় দেশে করোনায় আক্রান্ত হয়ে আরও ৩৮ জনের মৃত্যু হয়েছে। সংক্রমণ ধরা পড়েছে ৩ হাজার ৮০৩ জনের শরীরে। বর্তমানে শনাক্তের মোট সংখ্যা দাঁড়িয়েছে ১ লাখ ২ হাজার ২৯২ জনে।


শিক্ষকদের ১৪ দিনের অনশনে রাজ্য সরকারের ‘ঘুম না ভাঙলেও’ সংসদে ঝড় তুললেন বিজেপি সাংসদ – প্রিয় বন্ধু বাংলা\nহোম > রাজ্য > কলকাতা > শিক্ষকদের ১৪ দিনের অনশনে রাজ্য সরকারের ‘ঘুম না ভাঙলেও’ সংসদে ঝড় তুললেন বিজেপি সাংসদ\nআন্দোলন করলেই দূরবর্তী জেলাতে অনৈতিক বদলি ও নিজেদের ন্যায্য বেতনের দাবিতে, রাজ্যের প্রাথমিক শিক্ষকরা এমরান অনশনে বসেছেন বিকাশ ভবনের অদূরে, উন্নয়ন ভবনের সামনে। অনশন আজ নিয়ে ১৪ দিনে পড়লেও, অনশনকারী শিক্ষকদের শারীরিক অবস্থার দ্রুত অবনতি ঘটলেও – এই নিয়ে সামান্যতমও সহানুভূতিশীল নয় রাজ্য সরকার। উল্টে, নাম না করে শিক্ষকদের আমরণ অনশনকে প্রকাশ্য মঞ্চেই হেয় করার অভিযোগ উঠেছে স্বয়ং রাজ্যের মুখ্যমন্ত্রীর বিরুদ্ধে।\nরাজ্যের শাসকদল তৃণমূল কংগ্রেসের বার্ষিক কর্মসূচি শহীদ দিবসের মঞ্চ থেকে, তৃণমূল নেত্রী মমতা বন্দ্যোপাধ্যায় তীব্র শ্লেষের সঙ্গে জানিয়ে দেন, কেন্দ্রীয় হারে বেতন পেতে হলে কেন্দ্রে চলে যান! কিন্তু, মুখ্যমন্ত্রীর এহেন মন্তব্যের পরেও পিছু না হঠে আরও জোরদার হয় শিক্ষক আন্দোলন। হাজার হাজার প্রাথমিক শিক্ষক ঝড়-বৃষ্টি-রোদ উপেক্ষা করেই নিজেদের ন্যায্য পাওনা ছিনিয়ে নিতে চালিয়ে যান অনশন। এরপরে, আন্দোলনকে ‘প্রভাবিত’ করতে আসরে নামেন শিক্ষামন্ত্রী বলে অভিযোগ ওঠে।\nশিক্ষকদের স্পষ্ট দাবি NCTE নর্ম মেনে যেখানে কেন্দ্রীয় মানে নিজেদের শিক্ষাগত যোগ্যতা উন্নীত করতে হয়েছে, সেখানে কেন্দ্রীয় নিয়ম মেনেই গ্রেড-পে ২,৪০০ টাকা থেকে বাড়িয়ে ৪,২০০ টাকা করতে হবে। কিন্তু, গতকাল দলীয় শিক্ষক সংগঠনের এক অনুষ্ঠান থেকে শিক্ষামন্ত্রী ঘোষণা করেন (তাও কোনো জিও ছাড়াই), যে শিক্ষকদের ‘বেতন বৃদ্ধি’ হল। শিক্ষকদের গ্রেড-পে ২,৪০০ থেকে বাড়িয়ে ৩,২০০ করা হল ও ভবিষ্যতে ৩,৬০০ করার চেষ্টা চলছে!\nআর তাঁর এই ঘোষণার পরিপ্রেক্ষিতে, শিক্ষামন্ত্রী পার্থ চট্টোপাধ্যায় অনশনকারী শিক্ষকদের উদ্দেশ্যে বলেন, অনশন বন্ধ করে কাজে যোগ দিতে। এরপরেই বিভিন্ন মহল থেকে অভিযোগ উঠতে থাকে, শিক্ষামন্ত্রী আদতে ‘মুষ্টিভিক্ষা’ দিয়ে, অনশনকারীদের আন্দোলনকে প্রভাবিত করার চেষ্টা চালাচ্ছেন। কিন্তু, মুখ্যমন্ত্রী ও শিক্ষামন্ত্রীর এহেন মন্তব্যই প্রমান করে – শিক্ষক আন্দোলন নিয়ে সামান্যতমও সহানুভূতিশীল নন তাঁরা!\nরাজ্য সরকারের বিরুদ্ধে যখন শিক্ষক আন্দোলন নিয়ে এই ধরনের বিস্ফোরক অভিযোগ উঠছে, ঠিক তখনই এই অনশন আন্দোলন নিয়ে লোকসভায় ঝড় তুললেন কুচবিহারের বিজেপি সাংসদ নিশীথ প্রামানিক। আজ লোকসভার অধ্যক্ষ ওম বিড়লা নিজের আসনে থাকার সময়েই নিশীথ প্রামানিক পশ্চিমবঙ্গের শিক্ষকদের দুর্বিষহ অবস্থার কথা তুলে ধরেন। তিনি জানান, কিভাবে দিনের পর দিন বঞ্চিত হচ্ছেন রাজ্যের শিক্ষকরা।\nনিশীথ প্রামানিক আরও জানান, এর আগে নিজেদের ন্যায্য বেতনের দাবিতে মিছিল করলে, সেখানেও সহমর্মিতা দেখানোর জায়গায় রাজ্য সরকার কড়া ব্যবস্থা নেয়। পশ্চিমবঙ্গ সহ গোটা দেশেই ভবিষ্যৎ প্রজন্মের ভবিষ্যৎ তৈরির আধার প্রাথমিক শিক্ষকরা। আর সেই প্রাথমিক শিক্ষকদেরই এখন কার্যত মৃত্যুর সঙ্গে লড়াই করতে হচ্ছে বাংলায়। তিনি লোকসভার অধ্যক্ষ ও পুরো সদনকে অনুরোধ করেন, বাংলার প্রাথমিক শিক্ষকদের প্রাণ রক্ষার্থে ও তাঁদের ন্যায্য দাবি পূরণে যেন যথা শীঘ্র সম্ভব ব্যবস্থা নেওয়া হয়।


সিরাজদিখানে পরকীয়া প্রেমিককে পেটানোর প্রধান আসামী ধরা ছোঁয়ার বাইরে! - মুন্সিগঞ্জের খবর\nসিরাজদিখানে গত মঙ্গলবার পরকীয়া প্রেমিককে পিটিয়ে পা ভাঙার ঘটনায় হওয়া মামলার প্রধান আসামী প্রেমিকার বাবা দলিল লিখক জাহিদ হাসান জাকিরসহ স্বামী শফিককে রহস্য জনক ভাবে ধরছেনা থানা পুলিশ।\nমামলা হওয়ার পর ওই দুই আসামী প্রথমে গা ঢাকা দিলেও বর্তমানে তারা প্রকাশ্যে ঘুরে বেড়াচ্ছেন। এতে স্থানীয় লোকজনসহ সুশীল সমাজের লোকজন পুলিশের দিকে প্রশ্নের তীর ছুরতে শুরু করেছেন। অন্য দিকে ভুক্তভোগী পরিবারের লোকজন দোষীদের আইনের আওতায় এনে দৃষ্টান্তমূলক শাস্তির দাবী জানিয়ে পুলিশ প্রশাসনের হস্তক্ষেপ কামনা করেন।\nএছাড়া আসামী পক্ষের লোকজন বিভিন্ন মাধ্যমে বিষয়টি মিমাংসা করার জন্য জোর তদ্বির চালাচ্ছেন বলেও জানা যায়।\nনাম প্রকাম না করার শর্তে সিরাজদিখান সাব রেজিস্ট্রি অফিসের এক দলিল লিখক জানান, আজকে জাকির সিরাজদিখান রেজিষ্ট্রি অফিসে অফিস করেছে। সে ছেলেটাকে পিটিয়ে পা ভেঙে দেওয়ার পরও প্রকাশ্যে ঘুরে বেড়ায় কি করে সেটাই আমাদের প্রশ্ন?\nউল্লেখ্য, গত মঙ্গলবার রবিউল (২১) নামে এক পরকীয়া প্রেমিককে বাড়ীতে ডেকে নিয়ে পা ভেঙে দেয় প্রেমিকা জাকিয়া আক্তার মীম (১৮) এর পিতা জাহিদ হাসান জাকির ও স্বামী শফিক। এ ঘটনায় ওইদিন রাতে ভুক্তভোগীর পিতা মোঃ হোসেন শেখ বাদী হয়ে সিরাজদিখান থানায় জাহিদ হাসান জাকিরকে ১ নং বিবাদীসহ আরো তিন জনকে বিবাদী করে একটি লিখিত অভিযোগ দায়ের করে।\nএ ব্যাপারে সিরাজদিখান থানার অফিসার ইনচার্জ মোঃ ফরিদ উদ্দিন জানান, জাকির আজকে অফিস করেছে কিনা আমার জানা নেই। দ্রুত আসামীদের গ্রেপ্তারের জন্য মামলার তদন্তকারী কর্মকর্তাকে নির্দেশ দেওয়া হয়েছে ।


ড্রাগ ডিলারদের সঙ্গে হোয়াটসঅ্যাপে কথা বলেছে আরিয়ান, রয়েছে আন্তর্জাতিক যোগ-NCB - Shah Rukh Khan's son Aryan Khan accused in drug case! more information got in WhatsApp chat, Bangla News\nবাংলা নিউজ > বায়োস্কোপ > ড্রাগ ডিলারদের সঙ্গে হোয়াটসঅ্যাপে কথা বলেছে আরিয়ান, রয়েছে আন্তর্জাতিক যোগ-NCB\n১ মিনিটে পড়ুন . Updated: 04 Oct 2021, 05:33 PM IST\nবলিউড মাদক যোগে ফের হোয়াটসঅ্যাপ চ্যাটের গল্প! অ্যাডিশনাল সলিসিটার জেনারেল অনিল সিং আদালতে জানিয়েছেন, 'অনেক সন্দেহজনক চ্যাট আছে যা দেখে স্পষ্ট বোঝা যাচ্ছে মাদক ডিলারদের সঙ্গে যোগাযোগ ছিল আরিয়ানের। তাই সকলকে একসঙ্গে বসিয়ে এনসিবি-র দফতরে জেরা করা খুব দরকার।’


বৌদ্ধ ধর্মের জন্য নতুন কি?\nএকটি সংক্ষিপ্ত পরিদর্শন এবং ব্যবহারিক পরামর্শ প্রাপ্ত করুন।\nগভীরতর বোধশক্তির খোঁজ করছেন?\nতিব্বতী বৌদ্ধ ধর্মের বিষয়ে অধিক অধ্যয়ন করুন।\nআরও দূরে যেতে চান?\nঅধিকতর বিস্তারিত ভাবে অধিক বৌদ্ধ বিষয়গুলির অনুসন্ধান করুন।\nদালাই লামার বার্তাগুলি\nআমাদের অতি সাম্প্রতিক সংযোজনের সঙ্গে থাকুন


প্রকাশিত: ০৬:০৮ পিএম, ১৩ মে ২০১৮, রোববার\nআগামীকাল ১৪ মে বাংলা সাহিত্যের খ্যাতনামা কথাশিল্পী ও শক্তিশালী লেখক শওকত ওসমানের ২০তম মৃত্যুবার্ষিকী। সাহিত্যের বিভিন্ন ঘরানায় প্রায় ছয় দশক অত্যন্ত সাবলিলভাবে লেখালেখি করে তিনি বাংলা সাহিত্যকে সমৃদ্ধ করেন।\nবাংলা কথসাহিত্যে শওকত ওসমান বিশ শতকের শ্রেষ্ঠতম বাঙালিদের একজন। লেখালেখির মধ্যদিয়ে তিনি আজীবন সাম্প্রদায়িকতা ও মৌলবাদ বিরোধী চেতনার উন্মেষ ঘটিয়েছেন। প্রবাদ পুরুষ কথাশিল্পী শওকত ওসমান আজন্ম শোষকের বিরুদ্ধে কথা বলেছেন। তার রচিত ‘ক্রীতদাসের হাসি’ সর্বকালে স্বৈরশাসকের বিরুদ্ধে গণজাগরণের দিশারী হিসেবে বিবেচিত হচ্ছে।\nছাত্রজীবন থেকেই কথাশিল্পী শওকত ওসমান বৃটিশ শাসনবিরোধী ও বাঙালি জাতীয়তাবাদ, বাঙালি শিল্প, সাহিত্য-সংস্কৃতির বিভিন্ন ঘরানায় সািহত্য চর্চা ও লেখালেখি করেন। অধ্যয়ন করেন মক্তব, মাদ্রাসা ও কলেজে এবং কোলকাতা বিশ্ববিদ্যালয় থেকে ১৯৪১ সালে বাংলা সাহিত্যে স্নাতকোত্তর ডিগ্রী লাভ করেন। তিনি পেশাগত জীবন শুরু করেন কলকাতা কর্পোরেশনে চাকরির মধ্যদিয়ে। পরে পশ্চিবঙ্গ সরকারের তথ্য বিভাগেও কিছুদিন চাকরি করেন। এমএ পাস করার পর কলকাতা সরকারি কমার্স কলেজে প্রভাষক হিসেবে যোগ দেন। ১৯৪৭ সালে চট্টগ্রাম কমার্স কলেজে প্রভাষক এবং পরবর্তীতে ঢাকা কলেজে শিক্ষকতা করেন । ১৯৭২ সালে ঢাকা কলেজ থেকে স্বেচ্ছায় অবসর নেন। এরপর লেখালেখিই ছিলো তার পেশা। ছাত্রাবস্থায় তিনি কলকতায় ‘কৃষক’ নামে একটি পত্রিকায় সাংবাদিকতা করেন।\n১৯৪৭ সালে দেশভাগের পর শওকত ওসমান ঢাকায় চলে আসেন। শুরু থেকেই তার গল্প ও উপন্যাসে সকল ধরণের অন্যায়, অবিচার, শোষণের বিরুদ্ধে গণমানুষের কথামালা এবং তাদের আশা-আকাংখা ওঠে আসে। ক্রমে পশ্চিমা শোষনের সমালোচনামূলক কথাসাহিত্যে তিনি বিপুল সৃষ্টিশীলতার স্বাক্ষর রাখেন। বাংলাদেশের মহান মুক্তিযুদ্ধের সময় পাকিস্তানী জান্তার অত্যাচার নির্যাতনের চিত্র তুলে ধরে তিনি লিখেন ‘জননী’ এবং ‘জাহান্নাম থেকে বিদায়’ দুটি উপন্যাস। তিনি জীবিত থাকাকালেই ‘জননী’ উপন্যাস বিশ্বের অন্যতম সেরা প্রকাশনা সংস্থা প্যাংগুইন ইংরেজি ভাষায় প্রকাশ করে।\nতার মৃত্যুবার্ষিকী উপলক্ষে কথাশিল্পী শওকত ওসমান স্মৃতি সংসদ আগামীাকাল ১৪ মে বিকেল ৫টায় জাতীয় জাদুঘরে কবি সুফিয়া কামাল মিলনায়তনে এক স্মরণসভার আয়োজন করেছে। এতে ডাক, টেলিযোগাযোগ ও তথ্যপ্রযুক্তি বিষয়ক মন্ত্রী মোস্তফা জব্বার, ড. আতিউর রহমান, ড. বেগম আকতার কামাল, ড. সৈয়দ আজিজুল ইসলাম অতিথি হিসেবে উপস্থিত থাকবেন।


খালেদা জিয়া করোনায় আক্রান্ত : স্বাস্থ্য অধিদফতর ।। জানে না পরিবার ও দল – আওয়ার নিউজ\nডা. মামুন রহমান জানান, তাদের কাছে এ ধরনের কোনো তথ্য নেই।\nতিনি বলেন, ‘আমি গতকালও তার নিয়মিত চেকআপের জন্য গিয়েছিলাম। সেখানে শুধুমাত্র তার ডায়বেটিসের নমুনা নেয়া হয়েছে। করোনার জন্য কিছু নেয়া হয়নি। তবে সকাল থেকে আমার কাছে এ বিষয়ে জানতে সবাই ফোন দিচ্ছে।’\nবিএনপির প্রেস উইংয়ের সদস্য শায়রুল কবির বলেন, ‘আসলে এটা তো দলের বিষয় না। উনি যদি করোনায় আক্রান্ত হন, তাহলে সেটি তার ব্যক্তিগত চিকিৎসক বলতে পারবেন। আমরা দলের মহাসচিবকে বিষয়টি জানিয়েছি।’\nখালেদা জিয়ার চিকিৎসক ডা. মামুনের বরাত দিয়ে তার প্রেস উইং সদস্য শায়রুল কবির খান আরো বলেন, আমি ডা. মামুনের সঙ্গে কথা বলেছি। তিনি বলেছেন, তারা নিয়মিত স্বাস্থ্য পরীক্ষার জন্য বিএনপি চেয়ারপারসন বেগম খালেদা জিয়ার বাসভবন ফিরোজাতে গিয়েছিলেন। করোনা পরীক্ষার জন্য তারা ম্যাডামের নমুনা নেননি।\nএদিকে, খালেদা জিয়ার করোনা পরীক্ষার রিপোর্টটি এরইমধ্যে হাতে এসে পৌঁছেছে।\nএর আগে (১০ এপ্রিল) শনিবার দেশের বেশ কিছু গণমাধ্যমে প্রচারিত হয়, কয়েক দিন ধরে খালেদা জিয়া জ্বরে ভুগছেন। করোনা পরিস্থিতি ভয়াবহ আকার ধারণ করায় পূর্ব সতর্কতা হিসেবে শনিবার (১০ এপ্রিল) দুপুরে গুলশানের বাসভবন থেকে তার নমুনা নেওয়া হয়। খালেদা জিয়ার ব্যক্তিগত চিকিৎসকদের পরামর্শে বেসরকারি ল্যাবএইড হাসপাতালের টেকনোলজিস্ট মো. সবুজ খালেদা জিয়ার করোনা পরীক্ষার জন্য নমুনা সংগ্রহ করেন। এ সময় খালেদা জিয়ার ভাগ্নে ডা. মামুনও উপস্থিত ছিলেন।\nপ্রসঙ্গত, খালেদা জিয়া সরকারের নির্বাহী আদেশে জামিনে রয়েছেন। ২০১৮ সালের ৮ ফেব্রুয়ারি দুর্নীতির মামলায় তাকে কারাগারে যেতে হয়েছিল। দুই বছরের বেশি সময় কারাগারে থাকার পর গত বছর করোনা মহামারির কারণে পরিবারের আবেদনে তাকে ছয় মাসের জামিনে মুক্তি দেয় সরকার, যা তিন দফায় বাড়ানো হয়েছে। বর্তমানে তিনি বাসায় থেকে চিকিৎসা নিচ্ছেন। তার সঙ্গে পরিবারের সদস্য ও ব্যক্তিগত চিকিৎসক বাদে অন্য কেউ দেখা করতে পারেন না।\nরাজনীতি, জাতীয়, রাজধানী, স্বাস্থ্য, সারাদেশ মন্তব্য নেই » সংবাদটি প্রিন্ট করুন\nনকল, ভেজাল ও নিম্নমানের পণ্য সরবরাহরোধে কঠোর ব্যবস্থা : শিল্পমন্ত্রী (পূর্বের সংবাদ)\n(পরের সংবাদ) জীবিকার চাকা সচল রাখতে প্রধানমন্ত্রীর উপর আস্থা রাখুন


স্কুল মাঠে খেলা করে মাছ! - Gournadi.com\nপ্রচ্ছদ/আর্কাইভ/স্কুল মাঠে খেলা করে মাছ!\nনিজস্ব সংবাদদাতা ॥ ইচ্ছা থাকলেও টিফিনে কিংবা ক্লাসের ফাঁকে একটু হাঁটাহাঁটি কিংবা বান্ধবীদের সাথে খেলাধুলা করতে পারি না। বর্ষা মৌসুমে আমাদের স্কুলে শরীরচর্চা হয়না। কারন এসময় আমাদের স্কুল মাঠে থাকে হাঁটু পানি। কথাগুলো বলছিল বরিশালের গৌরনদী পৌরসভার মেয়রের নিজ ওয়ার্ড (৮নং) গেরাকুল সরকারি প্রাথমিক বিদ্যালয়ের পঞ্চম শ্রেনীর ছাত্রী ঈশিতা আক্তার।\nবৃহস্পতিবার সকালে সরেজমিনে এ স্কুলে গিয়ে দেখা গেছে, স্কুল মাঠে শিক্ষার্থীরা খেলাধুলা করতে না পারলেও অসংখ্য মাছ খেলা করছে। মাঠের মাঝখানে দেখা গেছে স্থানীয়রা মাছ ধরার জন্য জাল পেতে রেখেছে। স্কুলের প্রধান শিক্ষক নাছিমা বেগম জানান, স্কুল মাঠটি নিচু স্থান হওয়ায় প্রতিবর্ষা মৌসুমে এ মাঠে হাঁটু সমান পানি জমে যায়। আর এ পানিতে খেলা করে পাশ্ববর্তী ডোবা ও পুকুর থেকে আসা অসংখ্য মাছ। ওই মাছ ধরার জন্য স্থানীয়রা মাঠের মধ্যে জাল পেতে রেখেছে।\nস্কুলের সহকারী শিক্ষক অমূল্য রতন কর জানান, শুধু মাঠের সমস্যাই নয়, এ বিদ্যালয়ের মুল ভবনে দেখা দিয়েছে অসংখ্য ছোট-বড় ফাঁটল। ইতিপূর্বে স্কুলের ছাদের ক্ষয়িষ্ণু ভেঙ্গে পরে পাঠদানরত শিক্ষকসহ দশজন শিক্ষার্থীরা গুরুতর আহত হয়েছিলো। তিনি আরো বলেন, এখানে একটি সাইক্লোন সেন্টার নির্মানের জন্য সংশ্লিষ্ট দপ্তর থেকে একাধিকবার মাপঝোপ করা হলেও দীর্ঘদিনেও এ সেন্টারের নির্মান কাজ শুরু হয়নি। ফলে ক্লাশ রুম সংকটের কারনে একটি কক্ষে দু’টি শ্রেনীরও পাঠদান করানো হচ্ছে। মাঠ ভরাটের জন্য ইতোমধ্যে বিভিন্ন দপ্তরে আবেদন করেও কোন সুফল মেলেনি। তিনি আরো জানান, বর্তমানে এ স্কুলে প্রায় সাড়ে চার’শ শিক্ষার্থী রয়েছে। তাদের ন্যূনতম খেলাধুলার কোন সুযোগ নেই। পুরো বর্ষা মৌসুম জুড়ে স্কুলের খেলার মাঠে পানি জমে থাকে। এ পানি দিয়ে স্কুলে যাতায়াত করায় কোমলমতি শিক্ষার্থীরা আক্রান্ত হচ্ছেন পানিবাহিত রোগে। ফলে এ মৌসুমে শিক্ষার্থীরা স্কুলে আসতে চায়না।\nখেলার মাঠ পানিতে ডুবে থাকায় স্কুল পরিচালনা কমিটির সদস্য গোলাম হেলাল মিয়া ক্ষোভ প্রকাশ করে বলেন, এ স্কুলের খেলার মাঠে কমপক্ষে দু’লাখ টাকার মাটি ভরাট করলেই মাঠ পানিমুক্ত করা সম্ভব হবে। এ জন্য তিনি জরুরি ভিত্তিতে স্থানীয় সংসদ সদস্য, উপজেলা পরিষদের চেয়ারম্যান ও পৌর মেয়রের আশু হস্তক্ষেপ কামনা করেছেন।\nকমিটি ঘোষনার ১২ দিন পর যুবদল নেতার পদত্যাগ\nবিএনপি নেতা মকবুল আকন আর নেই


[ October 6, 2020 ] Mercantile Bank Job Circular 2020 – www.mblbd.com Bank Jobs\n[ October 6, 2020 ] Assistant Teacher Job Circular 2020 – www.ejobbd.com Teaching Jobs\nআক্রান্ত হলেও এদের অধিকাংশই বুঝতে পারেননি যে তারা করোনা ভাইরাসে আক্রান্ত। শনিবার (৩০ মে) রাতে একটি সংবাদমাধ্যমের সঙ্গে ফেসবুক লাইভে এ কথা বলেন করোনা পরীক্ষায় গণস্বাস্থ্যের র‌্যাপিড টেস্ট কিট আবিষ্কারক দলের প্রধান ড. বিজন কুমার শীল। তিনি বলেন, ‘আমার অবজারভেশন যেটা- অনেক মানুষ করোনা ভাইরাসে আক্রান্ত হয়ে সুস্থ হয়ে গেছেন। তারা নিজেরাও জানেন না। আমার ধারণা ৩০-৪০ শতাংশ মানুষ করোনায় আক্রান্ত হয়ে গেছেন, তারা হয়তো জানেনই না। হয়তো তাদের একটু জ্বর হয়েছে, কাশি হয়েছে, দুর্বলতা অনুভব করেছে।\nবিজন কুমার শীল বলেন, করোনা কাউকে ছাড়বে না। আপনি যতই লুকিয়ে থাকেন করোনা আপনাকে, আমাকে আক্রান্ত করবে। ইউরোপের তুলনায় বাংলাদেশের মানুষের রোগ প্রতিরোধ ক্ষমতা বেশি। ইউরোপে যখন করোনা আক্রান্ত করে তখন তাপমাত্রা কম ছিল এবং বাতাস চলাচলও কম ছিল।\nইতালির শীর্ষস্থানীয় এক চিকিৎসক দাবি করেছেন, নতুন করোনা ভাইরাস (কভিড-১৯) দিনে দিনে শারীরিক ক্ষতি করার শক্তি হারাচ্ছে। মিলান শহরের সান রাফায়েল হাসপাতালের প্রধান চিকিৎসক আলবার্তো জাংরিলো বলছেন, ‘বাস্তবতা হল ইতালিতে ভাইরাসটি ক্লিনিক্যালি আর নেই। এক অথবা দুই মাস আগে যে অবস্থা ছিল গত দশদিনে তা পরিমাণগত বিবেচনায় ক্ষুদ্রাতিক্ষুদ্র পর্যায়ে চলে এসেছে।’\nইতালির আরও একজন ডাক্তার ভাইরাসটির দুর্বল হওয়ার কথা জানিয়েছেন। এএনএসএ নিউজ এজেন্সিকে মাত্তিও বাসেটি নামের ওই চিকিৎসক বলেন, ‘দুই মাস আগে ভাইরাসের যে শক্তি ছিল এখন আর সেটি নেই।’ তার দাবি, কভিড-১৯ এখন পরিষ্কারভাবে ভিন্ন রোগ!\nজনস হপকিন্স ইউনিভার্সিটির সর্বশেষ তথ্য অনুযায়ী, ইতালিতে এখন পর্যন্ত ২ লাখ ৩২ হাজার ৯৯৭ জন আক্রান্ত হওয়ার পাশাপাশি ৩৩ হাজার ৪১৫ জন মারা গেছেন।\nAssistant Teacher Job Circular 2020 – www.ejobbd.com


যাত্রার আসর যাত্রামঞ্চ যাত্রাপালা-১০ (প্রথম খণ্ড) | শব্দনীড়\nযাত্রার আসর যাত্রামঞ্চ যাত্রাপালা-১০ (প্রথম খণ্ড)\nলিখেছেনঃ লক্ষ্মণ ভাণ্ডারী\t| তারিখঃ ১৬ জুলাই, ২০১৯\t| প্রকাশনা ও রিভিউ\t| ১২ টি মন্তব্য |\t| ৩৮ বার পঠিত হয়েছে।\nযাত্রার আসর যাত্রামঞ্চ যাত্রাপালা-১০\n‘যাত্রা’ শব্দটির আক্ষরিক অর্থ গমন বা গমনার্থে পদক্ষেপ গ্রহণ। অতীতে কোন স্থানে গমন উপলক্ষে যেসব উৎসব করা হত তা বুঝাতে যাত্রা শব্দটির আবির্ভাব ঘটে। প্রাচীন ভারতে কোনো দেবতার উৎসব উপলক্ষে নৃত্যগীতপূর্ণ যে শোভাযাত্রা বের করা হতো তাকেও যাত্রা বলা হতো। অষ্টাদশ শতক থেকে যাত্রা বিশেষভাবে প্রসার লাভ করতে থাকে। এসময়ের যাত্রাজগতে শিশুরাম, পরমানন্দ অধিকারী, সুবল দাস প্রভৃতি প্রসিদ্ধ নাম।বিশশতকের শুরুর দিকে বাংলার জনপ্রিয় যাত্রা লেখক ছিলেন মুকুন্দ দাস। তিনি যাত্রার ভেতর দিয়ে দেশাত্মবোধ, রাজনৈতিক মুক্তিসংগ্রাম ও সমাজ সংস্কারের কথা প্রচার করেন।\nযাত্রাদলের উদ্যোক্তাকে বলা হয় ‘মালিক’ এবং এর সর্বময় কর্তাকে বলে ‘অধিকারি’। শিল্পী কলাকুশলী, কর্মকর্তা-কর্মচারি মিলে প্রায় ৫০-৬০জন মিলে তৈরি হয় একটি যাত্রাদল।খোলা আসরে সোচ্চার কণ্ঠে গান, বাধ্যযন্ত্র ও অভিনয় সহযোগে যাত্রা অনুষ্ঠিত হয়। বর্তমানে যাত্রায় আধুনিক বাদ্যযন্ত্র যেমন হারমোনিয়াম, তবলা, অর্গান, বাঁশি, বেহালা, কঙ্গো ইত্যাদি ব্যবহৃত হয়। যাত্রা সাধারণত গভীর রাতে শুরু হয়ে ভোর পর্যন্ত চলে। যশোর, খুলনা, ফরিদপুর, বরিশাল, দিনাজপুর, ময়মনসিংহ, যাত্রার ব্যাপক জনপ্রিয়তা রয়েছে।\nযাত্রা বাংলাদেশের এবং ভারতের পশ্চিম বঙ্গের একটি ঐতিহ্যবাহী ও জনপ্রিয় লোকনাট্য ধারা। ধর্মীয় বা অন্য কোনো উৎসবে এক জায়গা থেকে অন্য জায়গায় যাওয়ার যে রীতি সেখান থেকেই যাত্রা শব্দের উৎপত্তি । উচ্চ শব্দ, চড়া আলো, অতি নাটকীয় ভাবভঙ্গি ও দৈত্যাকার মঞ্চে উপস্থাপন- যাত্রার মূল বৈশিষ্ট্য। বাংলার কৃষক, তাঁতি, জেলে, কামার, কুমার রাতের পর রাত জেগে যাত্রার কাহিনী, অভিনয়, গানের মাধ্যমে লোকজ নীতিবোধ, শুভ-অশুভের দ্বন্দ্ব নিয়ে যাত্রা দেখেছে। ষোড়শ শতকে অভিনয় কলা হিসেবে যাত্রার উদ্ভব হলেও এর বিকাশ শুরু হয় অষ্টাদশ শতকের মাঝামাঝি। একবিংশ শতকের গোড়ার দিকেই নানাকারণে যাত্রা শিল্পের অগ্রগতি থমকে যায়।\nশ্রী চৈতন্যদেবের আবির্ভাবের আগেও রাঢ় , বঙ্গ , গৌড় , সমতট , পুণ্ড্র , হারিকেল , চন্দ্রদ্বীপ , শ্রীহট্ট সহ সমগ্র ভূখণ্ডে,পালাগান এবং পালার অভিনয় প্রচলিত ছিল। তখন শিবের গাজন, রাম যাত্রা, কেষ্ট যাত্রা, সীতার বারোমাসি, রাধার বারোমাসি ইত্যাদি প্রচলিত ছিল । সে সময় মূলত পৌরাণিক কাহিনী অভিনয় করে দেখানোর মধ্য দিয়েই যাত্রা শিল্পের শুরু হয়। রক্ষিণী হরণ নামক এক কৃষ্ণ যাত্রায় চৈতন্যদেব স্বয়ং রক্ষিণী চরিত্রে অভিনয় করতেন। যাত্রার ঐতিহ্য সংরক্ষনের ক্ষেত্রে কৃষ্ণকমল গোস্বামীর নাম গুরুত্বপূর্ণ। ১৮৬০ সালে তার রচিত স্বপ্নবিলাস ও দিব্যউন্মাদ পালার মাধ্যমে যাত্রা নতুন প্রান পায় । তার রচিত পালা দুটো ১৮৭২ ও ১৮৭৩ সালে ঢাকা থেকে প্রকাশিত হয়। ১৮৭৪ এ প্রকাশিত হয় তার রচিত বিচিত্র বিলাস যাত্রা পালা । এই তিনটি পালা নিয়ে গবেষণা করে নিশিকান্ত চট্টোপধ্যায় পিএইচডি ডিগ্রী লাভ করেন।\nঅষ্টাদশ শতকে, যাত্রা বাংলা ভূখণ্ডের নানা জায়গায় ছড়িয়ে পড়ে। সে সময়ে শিশুরাম, পরমানন্দ অধিকারী, সুবলদাস ছিলেন যাত্রা শিল্পের নামকরা লোক। উনবিংশ শতাব্দিতে পৌরানিক কাহিনীভিত্তিক যাত্রা খ্যাতি পায়। উনবিংশ শতকের শেষে এবং বিংশ শতকের শুরুর দিকে দেশপ্রেমমূলক কাহিনীর অভিনয় শুরু হয়। এক্ষেত্রে সবচে প্রসিদ্ধ মুকুলন্দ দাস । তিনি যাত্রার মাধ্যমে বিভিন্ন সমাজ সংস্কারমূলক বক্তব্য, যেমন- পণ প্রথা,জাতিভেদ এবং ব্রিটিশ উপনিবেশ বিরোধী বক্তব্য প্রচার করেন। তার প্রচলন করা স্বদেশী যাত্রার জন্য তাকে কারাভোগও করতে হয় । সে সময় যাত্রার মূল বিষয়গুলোতে বেশ কিছু পরিবর্তন আসে এবং ধর্মীয় ও কল্পকাহিনী ছাড়াও যাত্রায় সামাজিক ও রাজনৈতিক কাহিনী জনপ্রিয়তা লাভ করতে থাকে। সে সময় ‘ইশা খাঁ’, ‘প্রতাপ চন্দ্র’, ‘বারো ভুঁইয়া’, ‘সোনাভান’, ‘সিরাজ উদ দৌলা’, ‘ক্ষুদিরাম’ ও অন্যান্য বিপ্লবীদের নামে কাহিনী অভিনয় হতে থাকে । এই সময়টাতেই, যাত্রা ‘ঐতিহাসিক’ এবং ‘রাজনৈতিক’ দুই ভাগে বিভক্ত হয়ে যায়।\nব্রজেন্দ্র কুমার দে’কে বলা হয় ঐতিহাসিক পালার সার্থক রুপকার। ১৯৪২ সালে, তিনি রঞ্জন অপেরার জন্য লেখেন, কাল্পনিক পালা ‘রাজনন্দিনী’ । এই কাল্পনিক পালা থেকে ঐতিহাসিক পালার বিস্তার সম্পর্কে, তিনি লেখেন “আমার বর্ণিত স্বর্ণযুগে প্রথম যে পরিবর্তন এল তা হল কাল্পনিক পালার প্রবর্তন“। রঞ্জন অপেরায় অভিনীত ‘রাজনন্দিনী’র মাধ্যমে এর শুরু হয়। প্রথমদিকে, পালা পৌরাণিক ধাঁচে লেখা হত। যারা পালা রচনা করতে গিয়ে পৌরাণিক আখ্যান খুঁজে হয়রান হতেন, তাদের কাছে এক নতুন পথ খুলে গেল । যাত্রারসিকরা সঙ্গে সঙ্গে নতুন পদ্ধতিকে স্বাগত জানালেন । ক্রমে এই কাল্পনিক পালার প্রসার ঐতিহাসিক পালা রূপেও বিস্তৃত হল ।“ এছাড়াও ব্রজেন্দ্র কুমার দে’র ‘কলিঙ্গ বিজয়’ , ‘সুলতান রিজিয়া’ , ‘আধারে মুসাফির’ , ‘বর্গী এলো দেশে’ , ‘সোহরাব রুস্তম’ , ‘নবাব হোসেন শাহ্’ , ‘রাখীভাই’ , ‘হে অতীত কথা কও’ প্রভৃতি পালা সুখ্যাতি অর্জন করেছিল।\nবাংলাদেশের যাত্রামঞ্চে সর্বাধিকবার মঞ্চস্থ হওয়া যাত্রাপালা, ‘নবাব সিরাজ উদ দৌলা’। শচীন্দ্রনাথ সেনগুপ্ত নাটকটি লিখেছিলেন থিয়েটার মঞ্চের জন্য। এছাড়াও বাংলাদেশে যাত্রা শিল্পের অবদানে গুরুত্বপূর্ণ ব্যক্তিত্ব হলেন, মহেন্দ্র নাথ গুপ্ত কানাই লাল শীল, শান্তি রঞ্জন দে, আনন্দময় বন্দোপধ্যায়, নরেশ চন্দ্র সেনগুপ্ত, চারুবিকাশ দত্ত, উৎপল দত্ত, ভৈরবনাথ গঙ্গপধ্যায়, জিতেন্দ্রনাথ বসাক, গৌড়চন্দ্র ভড়, অধ্যাপক নুরুল ইসলাম, বিপিন সরকার, কানাই লাল নাথ প্রমুখ । তারা প্রত্যেকেই তাদের রচনার মাধ্যমে বাংলাদেশের যাত্রা শিল্পকে প্রসিদ্ধ করেছেন । দিগিচন্দ্র বন্দ্যোপধ্যায় রচিত দুরন্ত পদ্মা পালাটি বাংলাদেশের মুক্তিযুদ্ধের পটভূমিতে রচিত । ১৯৭১ সালে মুক্তিযুদ্ধ চলাকালে পালাটি রচিত হয় । এই পালাটি ‘সোভিয়েত দেশ নেহ্রু পুরস্কার” লাভ করে । এছাড়াও নিরাপদ মন্ডল রচিত ‘মুক্তিফৌজ’, সত্যপ্রকাশ দত্তের “ বঙ্গবন্ধু মুজিবুর” যাত্রা শিল্পে বাংলাদেশের মুক্তিযুদ্ধের দলিল রুপে সংরক্ষিত ।\nসত্তর দশকের শেষ দিকে এবং আশির দশকে যাত্রা শিল্পে এক নতুন ধরণের পরিবর্তন শুরু হয়। বিভিন্ন স্থানে যাত্রাপালার সাথে জুয়া-হাউজি চালু হয়। ধারণা করা হয়, ১৯৭৮-৭৯ সালে এ ধরণের পরিবর্তন শুরু হয়েছে অধিক মুনাফা প্রত্যাশীদের মাধ্যমে। দেশ অপেরার মালিক মিলন কান্তি দে’র মতে, “ঐতিহ্যবাহী এই শিল্প এখন বিলুপ্তির পথে । যেখানে ৩০০ টির বেশি দল ছিল সেখানে এখন ৩০ টি দলও সংগঠিত হচ্ছে না । যাত্রা শিল্পের নেতারা জানান ১৯৭৫ সালের পর থেকেই যাত্রাপালা আয়োজনের ওপর বিধিনিষেধ আসতে থাকে –প্রশাসন এখন যাত্রার নামই শুনতে চায় না । যাত্রা শিল্পের সাথে জড়িত শত লেখক , শিল্পীর জীবন , জীবিকাও এখন ধ্বংসের পথে।“\nবর্তমানে টিকে থাকা কিছু যাত্রা দল হল যশোরের আনন্দ অপেরা , চ্যালেঞ্জার অপেরা , অগ্রগামী নাট্য সংস্থা , মাগুরার চৈতালী অপেরা , নারায়ণগঞ্জের ভোলানাথ যাত্রা সম্প্রদায় , কহিনূর অপেরা , খুলনার স্বদেশ অপেরা রাজমহল অপেরা , রঙমহল অপেরা , লক্ষীপুরের কেয়া যাত্রা প্রভৃতি । যাত্রা বাংলার লোকজ সংস্কৃতির মুল্যবান সম্পদ। তাই যাত্রাপালার ইতিহাস, ঐতিহ্য, শিল্পরুপ, জীবন-যাপন, কলা-কৌশল ইত্যাদি নিয়ে বিশদ গবেষণা ও পর্যালোচনার প্রয়োজন রয়েছে।\n‘বিশেষ কোনও যাত্রা কোম্পানি কিংবা বিশেষ কোনও হিরো-হিরোইনের সাফল্যে বিভ্রান্ত হবেন না’, বললেন মঞ্জরী অপেরার নেপাল সরকার, ‘যাত্রাশিল্পের আয়ু আর বড় জোর কয়েক বছর। তার পর একে একে ঝাঁপ বন্ধ করবেন অনেক মালিক, ম্যানেজার। ডাউনফল শুরু হয়েছে অনেক দিন। চিৎপুরে ১০ বছর আগে যাত্রা কোম্পানির সংখ্যা ছিল ১৩৬। গত বছরেও ছিল ৬১টা। এ বার তা কমে দাঁড়িয়েছে ৪৮-এ। আমার মনে হয়, সামনের বছর যাত্রাদলের সংখ্যা হবে ২৫।’\nবাংলার জল-মাটির আপন ঐতিহ্যে গড়া যে বিনোদন শিল্প, সেই যাত্রা নিয়ে কয়েক দশক ধরে গবেষণা করে চলেছেন প্রভাত দাস। যাত্রা বাঁচবে? প্রশ্ন শুনে থমকে গেলেন প্রভাত। বললেন, ‘কী করে বাঁচবে বলুন? অন্ধকার রাতে বিশাল প্যান্ডেলের মধ্যে শয়ে শয়ে মানুষকে বসিয়ে রাখার মত গল্প কোথায়? মন মাতানো গল্প লেখার লোক কোথায়? একদা তেমন শক্তিশালী কলম নিয়ে ময়দানে এসেছিলেন ব্রজেন্দ্রকুমার দে। তাঁর উত্তরসূরি যদি কেউ হন, তিনি ভৈরব গঙ্গোপাধ্যায়। তার পর? না, তেমন শক্তিশালী আর কেউ এলেন না। যাঁরা এলেন তাঁরা উপহার দিলেন কিছু নাচ-গান, হইহুল্লোড়। ব্যস, ওই দিয়েই ভাবলেন, বেশ সমসাময়িক করে তোলা গেল যাত্রাকে। ঘণ্টা! মানুষ শুনতে চায় গল্প। চরিত্র কিংবা আদর্শের সংঘাত। কেবল কিছু মানুষের স্টেজে হাঁটাচলা দিয়ে কিস্যু হবে না।’\nমহাভারতে ভীষ্ম চোখের সামনে তিলে তিলে ক্ষয়ে যেতে দেখেছিলেন আস্ত এক রাজবংশ। বাঙালির যাত্রা শিল্পেও আছেন এক ভীষ্ম। ইন্ডাস্ট্রি তাঁর নাম দিয়েছে ‘বড়দা’। বড় ভাই নয়, প্রপিতামহ বলা যায় তাঁকে। বয়স ৮৩। তিনি মাখনলাল নট্ট। ঠিকানা শোভাবাজার। হরচন্দ্র মল্লিক স্ট্রিট। থাকেন যে বাড়িখানায়, তার বয়স সওয়াশো বছর, খসে পড়েছে পলস্তারা। সিঁড়িতে আলো নেই, দিনের বেলাতেই ঝুঁঝকো আঁধার। পা টিপে প্রায় হাতড়ে তিনতলায় উঠতে হল ভীষ্মের দেখা পেতে। ফোন করা ছিল। পৌঁছতে বিছানা ছেড়ে উঠে দাঁড়ালেন নট্ট কোম্পানির মাখনলাল। কী জানতে চাই, তা শুনে চোখের দিকে সোজা তাকালেন।\nবিড়বিড় করে বললেন, ‘যাত্রার বাঁচার আশা নেই।’ বলছেন একটা শিল্প নিয়ে। কিন্তু কণ্ঠস্বরে আবেগ শুনে মনে হল যেন নার্সিংহোমে আইসিইউ-তে শয়ান আত্মীয়ের খবর দিচ্ছেন। মাখনলাল দায়ী করলেন যাত্রা কোম্পানির মালিকদের। বললেন, ‘অব্যবসায়ীর হাতে ব্যবসা পড়লে ফল যা হয়, তা-ই হয়েছে। মালিকরা ধরে ধরে আনছেন টিভি সিরিয়ালের নায়ক-নায়িকাদের। কই, যাত্রার হিরো-হিরোইনদের তো সিরিয়ালওয়ালারা ডাকছেন না! যাত্রা-মালিকরা টিভির হ্যাংলামি ছাড়বেন না, তাই যাত্রাও আর বাঁচবে না।’\nযাত্রাকে তা হলে বাঁচাবে কে? পুঁজি? একটু-আধটু হলেও, যাত্রা-পুনরুজ্জীবনে সহযোগিতার হাত কিন্তু বাড়িয়েছিল ব্যবসা সাম্রাজ্য। মাল্টিন্যাশনাল। তাঁদের প্ররোচনায় যাত্রার সংলাপে গুঁজে দেওয়া হচ্ছিল ব্র্যান্ডের বিজ্ঞাপন। কী ভাবে? ধরা যাক, বৃদ্ধ স্বামী নিরুদ্দেশ। অনেক দিন পরে ঘরে ফিরলেন তিনি। তাঁকে দেখে ছুটে এলেন স্ত্রী। ‘ওগো কোথায় ছিলে?’ স্বামীর উত্তর, ‘সে অনেক কথা, পরে বলছি, আগে জল দাও।’ শুনে স্ত্রীর জবাব, ‘জল খাবে কেন গো, তোমার জন্য অমুক কোল্ড ড্রিংক আনছি!’ বা, বাচ্চা ছেলে অসুস্থ। তার মা স্বামীর উদ্দেশে বললেন, ‘ছেলিডারে এট্টু তমুক এনার্জি ড্রিংক খাওয়ানি লাগে। তা পাই কই?’ দরিদ্র স্বামী অনেক কষ্টে জোগাড় করে আনেন বলবর্ধক পানীয়টি এবং সারা স্টেজ ঘুরে স্ত্রীকে দেখাতে থাকেন। স্পটলাইটের আলো পড়ে বোতলের গায়ে ব্র্যান্ডের উপর। অবশ্য, বেশি দিন এগোয়নি এই ব্যবস্থা। মরা গাঙে যে আর কখনও বান আসবে না, সেটা বুঝে গিয়ে ব্র্যান্ড মালিকরা হাত গুটিয়ে নিয়েছেন যাত্রা থেকে।\nএখন কোনও আশ্চর্য নতুন এনার্জি ড্রিংক যাত্রাকে আবার চনমনে করে তুলবে, সে আশা কারও নেই। বাঙালির আদরের এক শিল্প, অতএব, এখন দাঁড়িয়ে লাস্ট সিনে।\nঅনল চক্রবর্তী-কাকলি চৌধুরী এই মুহূর্তে যাত্রার উত্তম-সুচিত্রা। ওঁদের পালা নাকি ফ্লপ হয় না। কলকাতায় যাত্রা উৎসবেও ওঁদের শো হাউসফুল। অনল আবার আওড়ান না অন্যের লেখা সংলাপ। পালার কাহিনিকার তিনি। পরিচালকও তিনি। কেন? জবাবে অনল শোনান এক কাহিনি। বছর দশেক আগে, গাঁয়ের মাঠে বসেছে আসর। এগিয়েছে কয়েক সিন। নায়ক অনল গড়গড় করে বলে যাচ্ছেন ডায়ালগ। হঠাৎ থার্ড রো-এ বসে এক ছোকরা হাত উচিয়ে চিৎকার করে উঠল, ‘বেশ বেশ অনলদা। দারুণ হচ্ছে। এর পরে তো রাজা হিন্দুস্তানি? বুঝে গেছি।’ কোনও রকমে পালা শেষ করে সাজঘরে মাথা হেঁট করে বসে পড়েছিলেন অনল। ‘যুবকটি আমাকে নয়, গালে চড় মেরেছিল বাংলার যাত্রাশিল্পকেই। সে রাতে ধিক্কার দিচ্ছিলাম আমাদের ইন্ডাস্ট্রিকে। ভাবছিলাম, আমাদের পালার কাহিনি যা, তা তো সত্যিই বলিউডের ফিল্ম ‘রাজা হিন্দুস্থানি’র টুকলি। ছেলেটির কী দোষ? পালার কাহিনি যদি হয় চোরাই মাল, খদ্দের তা কিনবে কেন?’ সে রাতেই অনল ঠিক করেন, চিৎপুরে থাকুন যতই স্বঘোষিত সেলিম-জাভেদ, তাঁদের লেখা পালায় আর অভিনয় করবেন না তিনি। নিজেই লিখবেন কাহিনি। পরিচালনাও করবেন।\nসেই ইচ্ছারই এক ফসল ‘সেদিন ঠিকানা হারিয়ে’। গল্প মিলনান্তক নয়। বরং ট্র্যাজিক। শেষ দৃশ্যে নায়ক-নায়িকা যখন বসবে বিয়ের পিঁড়িতে, তখন ফাঁস হয় এক মর্মান্তিক সত্য। ওরা ভাই-বোন। অতঃপর আততায়ীর গুলিতে মৃত্যু দু’জনের। এ কেমন পালা? ইচ্ছেপূরণ নেই, ফর্মুলা স্টোরি নয়। জার্ক বলে জার্ক! সবচেয়ে বিস্ময়ের ব্যাপার, এ পালা হিট। কেন? প্রশ্ন শুনে খেপে গেলেন অনল। বললেন, ‘খবর রাখেন কি, গত তিন-চার দশকে মানুষের মন কতটা বদলে গেছে? গ্রামের ছেলেমেয়েরা এখন ফেসবুক করে। সস্তা কমেডি কিংবা জগঝম্পে ওরা আজ আর খুশি হতে পারে না।’\n‘কাকলি-অনল’ জুটির একসঙ্গে যাত্রায় মঞ্চযাপনে কেটে গেল দু-দশক। জনমনোরঞ্জনে বিনোদনের রঙিন পশরা নিয়ে গোটা রাজ্য পরিক্রমা জুটি বেঁধে ২১টা বছর। রেকর্ড সময়। বিনোদন জগতে এই রেকর্ড নেই কোনও শিল্পীর ঝুলিতে। চিৎপুর যাত্রা ফ্যাক্টরিতে ‘কাকলি-অনল’-এর জুটি বেঁধে দৌড় শুরু হয়েছিল সত্যনারায়ণ অপেরায় ‘মেনকা মাথায় দিল ঘোমটা’ পালার সৌজন্যে। সেই দৌড় চলতি ১৪২৪ সনেও অপ্রতিরোধ্য অব্যাহত। নতুন নাট্য সৃজনে তাঁরা ক্লান্তিহীন। নানান দল ঘুরে, কাকলি চৌধুরি-অনল চক্রবর্তী জুটির সত্যনারায়ণে, নতুন ইনিংসে এটা তৃতীয় বছর।\nময়লা টাকার লক্ষ্মী\nময়লা টাকার লক্ষ্মী সামাজিক যাত্রাপালার সংক্ষিপ্ত আলোচনা\nপঞ্চায়েত নির্বাচনের আগে, বর্তমান প্রেক্ষাপটে এই পালা একটা জ্বলন্ত দলিল। বলছেন জনপ্রিয় পালাকার-নির্দেশক-নায়ক অনল চক্রবর্তী। পালার নাম ‘ময়লা টাকার লক্ষ্মী’। পরিবেশনায় দিলীপ দাসের সত্যনারায়ণ অপেরা। ১২টি দৃশ্যে সাজানো এই পালাগানের সময়সীমা তিন ঘণ্টা। পালার নামভূমিকায় কাকলি চৌধুরী।\nপালাকার-নির্দেশক অনল চক্রবর্তী জানেন পালা জমিয়ে দেওয়ার ‘পাসওয়ার্ড’। পাশাপাশি মঞ্চযাপনে কাকলি-অনল জুটির রসায়নও প্রশংসনীয়। ময়লা টাকার লক্ষ্মী পালার ভরকেন্দ্র কাকলি। ভুবনডাঙার মাস্টারমশাই বিভূতি মুখোপাধ্যায়ের বড় মেয়ে পারো এক দুর্ঘটনার কারণে পনেরো বছর আগে এলাকা ছেড়ে চলে যায়। আশ্রয় খুঁজে পায় এক অবাঙালি ব্যবসায়ীর কাছে। নিজেকে সমৃদ্ধ করে শিক্ষা-সংস্কৃতিতে। ‘নারীমুক্তি’ সমাজসেবী সংস্থার হয়ে আবার ফিরে আসে ভুবনডাঙায়। পারো এখন লক্ষ্মী। এলাকার জানদরদি বিধায়ক কেনারাম মণ্ডল তাঁকে আশ্রয় দেয় ধানকলে। এখান থেকেই টানাপোড়েন—কাহানিমে ট্যুইস্ট।\nওদিকে ছোট মেয়ে শতাব্দীর সঙ্গে সংঘাত, মন কষাকষি বিভূতি মাস্টারের। শতাব্দী ঋত্বিকের সঙ্গে নাটক-সিনেমায় অভিনয় করতে চায়। পালাকার- নির্দেশক অনল চক্রবর্তী এখানে বিধায়ক কেনারাম মণ্ডল। পালার খলনায়ক রোমিও চৌধুরি। ‘কানা কার্তিকের’ চরিত্রে পাল্লা দিয়ে প্যান্ডেল কাঁপাচ্ছেন সুদর্শন গায়ক-নায়ক রোমিও চৌধুরী। তিনিও এবছর দলবদল করেননি। অভিনয়ে অন্যান্যরা হলেন, অনীক বন্দ্যোপাধ্যায়, শম্পা দে, প্রীতম বিশ্বাস, সপ্তমিতা প্রমুখ। কৌশিকের কথায় সুরারোপ স্বপন পাকড়াশির। আলো-ধ্বনি এস সরগম। প্রযোজনা দিলীপ দাস।\nযাত্রার আসর যাত্রামঞ্চ যাত্রাপালা-১০ (শেষ পর্ব) আজ শেষ করলাম। আগামী দুর্গাপূজার মরশুমে আবার এর দ্বিতীয় খণ্ড প্রকাশ দেওয়ার আশা রাখি। সাথে থাকবেন। পাশে রাখবেন।\nযাত্রার আসর যাত্রামঞ্চ যাত্রাপালা-১০ (প্রথম খণ্ড), 5.0 out of5based on2ratings\nলক্ষ্মণ ভাণ্ডারী সম্পর্কে\nলক্ষ্মণ ভাণ্ডারী –নামেই কবির পরিচয়। কবির বাড়ি পশ্চিমবঙ্গে বর্ধমান জেলার পাথরচুড় গ্রামে। প্রকৃতির সাথে পরিচয় ছোটবেলা থেকেই। বর্তমানে কবি বাংলা কবিতার আসর, বাংলার কবিতা ও কবিতা ক্লাবের সাথে যুক্ত। অবসর সময়ে কবি কবিতা লেখেন ও স্বরচিত কবিতা আবৃত্তি করেন। কাব্যচর্চার সাথে সাথে তিনি সাহিত্যচর্চাও করেন। গল্প ও রম্য রচনা আর ছোট গল্প লিখেন। বহু একাঙ্ক নাটকও তিনি লিখেছেন। অন্ধকারের অন্তরালে, সমাজের শত্রু ইত্যাদি উল্লেখযোগ্য। এছাড়াও বহু যাত্রাপালা -সোনা ডাকাত, শ্মশানে জ্বলছে স্বামীর চিতা উল্লেখযোগ্য। কবির অভিনয় প্রতিভায় মুগ্ধ হয়ে বিচারক মণ্ডলী তাঁকে বহু সম্মানে ভূষিত করেছেন। লক্ষ্মণ ভাণ্ডারী একাধারে কবি ও অপর দিকে লেখক। তার লেখা “আমার গাঁ আমার মাটি”, আমার প্রিয় শহর জামুরিয়া, আমার প্রিয় শহর কুলটি, আমার প্রিয় শহর আসানসোল, আমার প্রিয় শহর রাণীগঞ্জ বহু পত্র পত্রিকায় প্রকাশিত হয়েছে। লক্ষ্মণ ভাণ্ডারী প্রকৃতপক্ষে হিন্দু ধর্মাবলম্বী হয়েও তিনি অন্য ধর্মকেও শ্রদ্ধা ও সম্মান প্রদর্শন করেন। তিনি বিশ্বাস করেন সব মানুষই ঈশ্বরের সন্তান। তাই ধর্মে আলাদা হলেও আমরা সবাই ভাই ভাই।\nলক্ষ্মণ ভাণ্ডারী এর সকল পোস্ট দেখুন →\nএই লেখাটি পোস্ট করা হয়েছে প্রকাশনা ও রিভিউ-এ। স্থায়ী লিংক বুকমার্ক করুন।\n১২ Responses to যাত্রার আসর যাত্রামঞ্চ যাত্রাপালা-১০ (প্রথম খণ্ড)\nজুলাই ১৬, ২০১৯; ১৬:৫২ এ\nযাত্রাপালা-১০ শেষ পর্বের চমৎকার আলোচনাটি পড়লাম। নিরন্তর শুভকামনা কবি।\nলক্ষ্মণ ভাণ্ডারী বলেছেনঃ\nজুলাই ১৭, ২০১৯; ১৫:৪১ এ\nসুন্দর মন্তব্যে মুগ্ধ হলাম আর অনুপ্রাণিত হলাম।\nপ্রীতি, শুভেচ্ছা আর অভিনন্দন জানাই।\nসাথে থাকুন, পাশে রাখুন।\nসুমন আহমেদ বলেছেনঃ\nজুলাই ১৬, ২০১৯; ২১:১৮ এ\nসমায়াভাবে পুরোটা পড়ার মনযোগ দিতে পারলাম না। পরে এসে পড়ে নেবার চেষ্টা করবো।আপনার শেয়ারিংকে অভিনন্দন জানালাম দাদা। ধন্যবাদ।\nজুলাই ১৭, ২০১৯; ১৫:৪২ এ\nসাথে থাকবেন প্রিয়।\nরিয়া রিয়া বলেছেনঃ\nজুলাই ১৬, ২০১৯; ২১:২৫ এ\nযাত্রা বাংলাদেশের এবং ভারতের পশ্চিম বঙ্গের ঐতিহ্যবাহী ও জনপ্রিয় লোকনাট্য ধারা।\nশহুরে জীবনে সেই ঐতিহ্য থেকে আমরা অনেকটা সরে এসেছে এটা স্বীকার করতেই হবে। আমিও বিস্মৃতপ্রায়। যতটুকু যা জানছি সেটা এই আপনার পোস্টে।\nজুলাই ১৭, ২০১৯; ১৭:৩৬ এ\nসুন্দর মন্তব্যে মুগ্ধ হলাম । সতত সাথে থাকবেন প্রিয় কবিবোন।\nঅনুপ্রেরণা দিয়ে উত্সাহিত করবেন।\nপ্রীতি আর শুভেচ্ছা রইল।\nসৌমিত্র চক্রবর্তী বলেছেনঃ\nজুলাই ১৬, ২০১৯; ২১:৫৬ এ\nপুনশ্চ অভিনন্দন কবি ভাণ্ডারী দা।\nজুলাই ১৭, ২০১৯; ১৭:৩৭ এ\nআপনার সুন্দর মন্তব্যে বিমুগ্ধ হলাম প্রিয়কবি । সাথে থাকুন।\nআন্তরিক প্রীতি আর শুভেচ্ছা জানাই।\nসাজিয়া আফরিন বলেছেনঃ\nজুলাই ১৬, ২০১৯; ২২:০৬ এ\nশেয়ার করার জন্য ধন্যবাদ আপনাকে।\nজুলাই ১৭, ২০১৯; ১৭:৩৯ এ\nসুন্দর মন্তব্যে মুগ্ধ হলাম । সতত সাথে থাকবেন প্রিয় কবি।\nশাকিলা তুবা বলেছেনঃ\nজুলাই ১৬, ২০১৯; ২৩:৪১ এ\nদেখতে দেখতে দশম পর্ব পড়া হলো।\nজুলাই ১৭, ২০১৯; ১৭:৪০ এ\nযাত্রাজগতে সুদিন ফিরে আসছে। দিন আগত। সেদিন আসছে।\nদেশের সরকার যেভাবে সহায়তা করছেন\nতাতে যাত্রাশিল্পের মানোন্নয়ন হবেই।\nআমরা সেইটাই আশা করি।\nসাথে থাকার জন্য ধন্যবাদ দিদিভাই।\nমুরুব্বী on শিক্ষাগুরুর মর্যাদা\nUsers: ফয়জুল মহী, মুরুব্বী, 1 Guest, ৩৩ Bots\nআর্কাইভ মাস নির্বাচন করুন জুলাই 2021 (150) জুন 2021 (117) মে 2021 (152) এপ্রিল 2021 (164) মার্চ 2021 (186) ফেব্রুয়ারী 2021 (149) জানুয়ারী 2021 (206) ডিসেম্বর 2020 (186) নভেম্বর 2020 (168) অক্টোবর 2020 (175) সেপ্টেম্বর 2020 (194) আগস্ট 2020 (209) জুলাই 2020 (153) জুন 2020 (101) মে 2020 (107) এপ্রিল 2020 (79) মার্চ 2020 (142) ফেব্রুয়ারী 2020 (112) জানুয়ারী 2020 (175) ডিসেম্বর 2019 (222) নভেম্বর 2019 (212) অক্টোবর 2019 (270) সেপ্টেম্বর 2019 (230) আগস্ট 2019 (277) জুলাই 2019 (401) জুন 2019 (301) মে 2019 (370) এপ্রিল 2019 (424) মার্চ 2019 (409) ফেব্রুয়ারী 2019 (316) জানুয়ারী 2019 (247) ডিসেম্বর 2018 (268) নভেম্বর 2018 (378) অক্টোবর 2018 (422) সেপ্টেম্বর 2018 (443) আগস্ট 2018 (337) জুলাই 2018 (336) জুন 2018 (242) মে 2018 (212) এপ্রিল 2018 (116) জানুয়ারী 2018 (89) ডিসেম্বর 2017 (218) নভেম্বর 2017 (122) অক্টোবর 2017 (204) সেপ্টেম্বর 2017 (178) আগস্ট 2017 (266) জুলাই 2017 (308) জুন 2017 (255) মে 2017 (269) এপ্রিল 2017 (419) মার্চ 2017 (498) ফেব্রুয়ারী 2017 (321) জানুয়ারী 2017 (323) ডিসেম্বর 2016 (1) মে 2016 (2) এপ্রিল 2016 (1) সেপ্টেম্বর 2015 (4) আগস্ট 2015 (1) জুলাই 2015 (1) মে 2015 (2) ফেব্রুয়ারী 2015 (1) সেপ্টেম্বর 2014 (1) জুলাই 2014 (1) জুন 2014 (2) মে 2014 (5) এপ্রিল 2014 (1) মার্চ 2014 (1) ফেব্রুয়ারী 2014 (3) জানুয়ারী 2014 (2) নভেম্বর 2013 (3) অক্টোবর 2013 (7) সেপ্টেম্বর 2013 (6) আগস্ট 2013 (4) জুলাই 2013 (7) জুন 2013 (6) মে 2013 (11) এপ্রিল 2013 (9) মার্চ 2013 (9) ফেব্রুয়ারী 2013 (12) জানুয়ারী 2013 (7) ডিসেম্বর 2012 (9) নভেম্বর 2012 (1) জানুয়ারী 2012 (8) নভেম্বর 2011 (2) অক্টোবর 2011 (3) সেপ্টেম্বর 2011 (1) আগস্ট 2011 (1) জুলাই 2011 (4) জুন 2011 (2) মে 2011 (5) এপ্রিল 2011 (11) মার্চ 2011 (19) ফেব্রুয়ারী 2011 (19) জানুয়ারী 2011 (19) ডিসেম্বর 2010 (27) নভেম্বর 2010 (8)\nThis Month : 21958\nThis Year : 21958\nTotal Users : 21958\nTotal views : 370503\n1018 | ১.২৪৫


ঝিকরগাছায় সম্পূর্ণ অরাজনৈতিক, অলাভজনক ও স্বেচ্ছাসেবী সমাজ কল্যাণ মূলক সংগঠন সেবা এর শুভ উদ্বোধন অনুষ্ঠানে….. এ্যাড. মনির এমপি ঝিকরগাছায় সম্পূর্ণ অরাজনৈতিক, অলাভজনক ও স্বেচ্ছাসেবী সমাজ কল্যাণ মূলক সংগঠন সেবা এর শুভ উদ্বোধন অনুষ্ঠানে….. এ্যাড. মনির এমপি – মণিরামপুর কণ্ঠ\nঝিকরগাছায় সম্পূর্ণ অরাজনৈতিক, অলাভজনক ও স্বেচ্ছাসেবী সমাজ কল্যাণ মূলক সংগঠন সেবা এর শুভ উদ্বোধন অনুষ্ঠানে….. এ্যাড. মনির এমপি\nসমাজের সৎ, আদর্শবান, সুচিন্তাশীল ও জনকল্যাণে নিবেদিত প্রতিষ্ঠান দেশ ও জাতির জন্য কল্যাণকর\nআফজাল হোসেন চাঁদ ও ফরিদা ইয়াসমিন পলি ঝিকরগাছা থেকে : যশোরের ঝিকরগাছা পৌরসভার অর্ন্তগত বাসষ্ট্যান্ডের হানেফ সুপার মার্কেটের সামনে বুধবার সকাল ১০টায় সম্পূর্ণ অরাজনৈতিক, অলাভজনক ও স্বেচ্ছাসেবী সমাজ কল্যাণ মূলক সংগঠন সেবা এর শুভ উদ্বোধন অনুষ্ঠানে প্রধান অতিথির বক্তব্য রাখেন যশোর-২ (চৌগাছা-ঝিকরগাছা) আসনের জাতীয় সংসদ সদস্য এ্যাড. মনিরুল ইসলাম মনির। তিনি তার বক্তব্যে বলেন, সমাজের সৎ, আদর্শবান, সুচিন্তাশীল ও জনকল্যাণে নিবেদিত প্রতিষ্ঠান দেশ ও জাতির জন্য কল্যাণকর। আশা করি একুশের চেতনাকে স্মরণ করে দেশ ও দশের কল্যাণে সেবা সংগঠনের নেতৃবৃন্দ তাদের উল্লেখিত ১২টি লক্ষ্য ও উদ্দেশ্য নিয়ে কাজ করতে আগ্রহ প্রকাশ করেছে। তাদেরকে বলি ১২টি লক্ষ্য ও উদ্দেশ্য নয় প্রথমে ১টি লক্ষ ও উদ্দেশ্য নিয়ে ঝিকরগাছা পৌরসভাকে ২০১৮ সালে মাদক মুক্ত করুন। আর ২০১৯ সালে আপনাদের ১২টি লক্ষ্য ও উদ্দেশ্যের উপর কাজ করবেন। তিনি আরো বলেন মাদককে নির্মূল করতে আমরা আগে টার্গেট করি যে, আমার বাড়িতে কে মাদক সেবী বা কে মাদকের দিকে ঝুকে যাচ্ছে সেটাকে চিহ্নিত করে তাদের কে বুঝাতে হবে মাদক সেবন করে শুধু তুমি নিজেই ধ্বংস হবে না, তোমার পরিবার ধ্বংস হবে, সমাজ নষ্ট হবে, এলাকা নষ্ট হবে। আজকে যারা আত্মপ্রকাশ করছে তাদের মাধ্যমে আমি ঝিকরগছায় মাদকের বিরুদ্ধে জিহাদ ঘোষনা করছি। এই সংগঠনের সদস্যদের সাফল্যতা নিয়ে তার আত্মপ্রকাশ করছে আমি স্থানীয় জাতীয় সংসদ সদস্য হিসাবে আপনাদের সেবাই নিয়োজিত রয়েছি। সেহেতু কবির ভাষায় বলতে হয়, মোর নাম এই বলে খ্যাতো হোক আমি সেবারই লোক।\nঅনুষ্ঠানে সেবা সংগঠনের আহবায়ক আশরাফুজ্জামান বাবু এর সভাপতিত্বে বিশেষ অতিথি ছিলেন, উপজেলা নির্বাহী অফিসার মোঃ জাহিদুল ইসলাম, পৌরসভার মেয়র মোস্তফা আনোয়ার পাশা জামাল, জাগরণী সংসদের উপদেষ্টা জাহাঙ্গীর আলম মুকুল, উপজেলা ক্রীড়া সংস্থার সাধারণ সম্পাদক মুছা মাহমুদ, সেবা সংগঠনের প্রধান উপদেষ্টা ইকবাল আহমেদ রবি, জেলা পরিষদ মহিলা সদস্য শাহানা আক্তার, সাবেক উপজেলা আওয়ামীলীগের আইন বিষয়ক সম্পাদক আব্দুল কাদের আজাদ, সাবেক দপ্তর সম্পাদক শাহিন উল কবির, পূজা উদযাপন পরিষদের সভাপতি অশোক দত্ত, উপজেলা স্বেচ্ছাসেবকলীগের সাংগঠনিক সম্পাদক আবুল কালাম আজাদ সহ সেবা সংগঠনের ৫০ জন সদস্য উপস্থিত ছিলেন। অনুষ্ঠান পরিচালনা করেন, সেবা সংগঠনের সদস্য সচিব মনিরুজ্জামান মনির। সেবা সংগঠনের শুভ উদ্বোধনের পূর্বে ঝিকরগাছা এমএল মডেল হাই স্কুলের কেন্দ্রীয় শহীদ মিনারে শহীদদের প্রতি শ্রদ্ধা জানিয়ে পুষ্প অর্পণ করেন সংগঠনের সকল সদস্যবৃন্দ।


যে কারণে প্রেমিকের বিশেষাঙ্গ কেটে দিল প্রেমিকা! - দৈনিক সত্য প্রকাশ\nHome দেশজুড়ে যে কারণে প্রেমিকের বিশেষাঙ্গ কেটে দিল প্রেমিকা!\nযে কারণে প্রেমিকের বিশেষাঙ্গ কেটে দিল প্রেমিকা!\nদীর্ঘদিন প্রেম করার পরও অন্য মেয়েকে বিয়ে করায় প্রেমিকের বিশেষাঙ্গ কেটে দিয়েছেন এক প্রেমিকা। আভিযুক্ত তরুণীকে গ্রেপ্তার করেছে পুলিশ। শুক্রবার (৯ এপ্রিল) রাত ৯টার দিকে শেরপুরের শ্রীবরদী উপজেলার বকচর গ্রামে এ ঘটনা ঘটে।\nগুরুতর আহত অবস্থায় ভুক্তভোগী ওই যুবককে ময়মনসিংহ মেডিক্যাল কলেজ হাসপাতালে ভর্তি করা হয়েছে। শ্রীবরদী থানার ভারপ্রাপ্ত কর্মকর্তা (ওসি) মোখলেছুর রহমান এসব তথ্য জানিয়েছে।\nস্থানীয় সূত্রে জানা গেছে, শ্রীবরদী উপজেলার ষাইট কাঁকড়া গ্রামের আবু বক্করের ছেলে জিহানের (২৭) সঙ্গে বকচর গ্রামের আশরাফ আলীর মেয়ে ও তারই ফুফাতো বোন রীনার প্রেমের সম্পর্ক ছিল। সম্প্রতি জিহান রীনাকে বিয়ে না করে পারিবারিকভাবে অন্যত্র বিয়ে করে। এতে ভীষণ ক্ষুব্ধ হয় রীনা।\nশুক্রবার রাতে রীনা তার সাবেক প্রেমিক ও মামাতো ভাই জিহানকে নিজ বাড়িতে ডেকে নেয়। একপর্যায়ে তার সঙ্গে মেলামেশা করতে গিয়ে ধারালো অস্ত্র দিয়ে জিহানের বিশেষাঙ্গ কেটে দেয়। এ সময় তার চিৎকারে বাড়ির লোকজন ছুটে আসে এবং তাকে উদ্ধার করে শ্রীবরদী উপজেলা স্বাস্থ্য কমপ্লেক্সে নিয়ে যায়। পরে অবস্থার অবনতি হলে রাতেই তাকে ময়মনসিংহ মেডিক্যাল কলেজ হাসপাতালে পাঠানো হয়।\nএদিকে, এই ঘটনার পরপরই পুলিশ ঘটনাস্থল পরিদর্শন করে অভিযুক্ত তরুণী রীনাকে আটক করে। এ সময় রীনা অচেতন হয়ে পড়লে, পুলিশ পাহারায় তাকে উপজেলা স্বাস্থ্য কমপ্লেক্সে ভর্তি করা হয়। এ ঘটনায় পরে তরুণের বাবা থানায় লিখিত অভিযোগ দিলে আটক তরুণীকে গ্রেপ্তার দেখানো হয়।\nএ বিষয়ে শ্রীবরদী থানার ভারপ্রাপ্ত কর্মকর্তা (ওসি) মোখলেসুর রহমান বলেন, ‘এ ব্যাপারে মামলার প্রস্তুতি চলছে। মামলার পর পরবর্তী আইনগত ব্যবস্থা নেওয়া হবে।’ তথ্যসূত্র: কালের কণ্ঠ\nPrevious articleবিনা অনুমতিতে ওমরাহ করলে জরিমানা\nNext articleজনগনের কাছে দায়বদ্ধ এমন নেতা মনোনীত করতে হবে: আব্দুর রকিব মন্টু


সাদুল্লাপুর প্রেসক্লাবে সোহেল সভাপতি, পলাশ সাধারণ সম্পাদক\nসর্বশেষ সংষ্করণ ১৯:৪৯ আগস্ট ২৮, ২০২০\nজেলা প্রতিবেদক, গাইবান্ধা\nদৈনিক সমকালের মো. শাহজাহান সোহেলকে সভাপতি এবং যমুনা টেলিভিশন ও বাংলা ট্রিবিউনের মো. জিল্লুর রহমান পলাশকে সাধারণ সম্পাদক নির্বাচিত করে গাইবান্ধার সাদুল্লাপুর প্রেসক্লাবের দুই বছর মেয়াদী কার্যনির্বাহী পরিষদের নতুন কমিটি গঠন করা হয়েছে। শুক্রবার সকালে প্রেসক্লাবের নিজস্ব কার্যালয়ে দ্বি-বার্ষিক সাধারণ সভার আলোচনা শেষে সর্বসম্মতিক্রমে ১৩ সদস্যের কার্যনির্বাহী পূর্ণাঙ্গ কমিটি ঘোষণা করা হয়।\nকমিটির অন্যর সদস্যরা হলেন, সহ-সভাপতি আনোয়ারুল ইসলাম (করতোয়া) ও মাহামুদুল হক মিলন (ভোরের কাগজ), সহ-সাধারণ সম্পাদক তোফায়েল হোসেন জাকির (মানবজমিন, বার্তা২৪), অর্থ সম্পাদক মোস্তাফিজার রহমান ফারুক (সংবাদ), কার্যনির্বাহী সদস্য তাজুল ইসলাম রেজা (ইত্তেফাক), খোরশেদ আলম (নয়াদিগন্ত, ঘাঘট), ছামছুল হক কাজল (ভোরের পাতা), আমিনুল ইসলাম (ভোরের ডাক), সাইদুর রহমান (বাহের সংবাদ), ছোলায়মান সরকার (খবর পত্র) ও জাহাঙ্গীর আলম (ইনকিলাব, জনসংকেত)। এছাড়া সাধারণ পরিষদের সদস্যরা হলেন, আবদুল জোব্বার আকন্দ (সাতমাথা), মাসুদ মো. আনোয়ার হোসেন (জনতা), এসএম আসাদুজ্জামান (প্রতিদিনের সংবাদ) ও নয়ন কুমার সাহা (সংবাদ কনিকা)।\nপ্রেসক্লাবের বিদায়ী সভাপতি তাজুল ইসলাম রেজার সভাপতিত্বে সাধারণ সভায় বিগত দুই বছর মেয়াদী কমিটির সার্বিক কর্মকাণ্ড ও প্রেসক্লাবের অগ্রগতি নিয়ে আলোচনা করা হয়। পরে বিদায়ী সভাপতি নতুন কার্যনিবাহী পরিষদের ১৩ সদস্যের পুর্ণাঙ্গ কমিটি ঘোষণা করেন। একই সঙ্গে বিদায়ী সভাপতি তাজুল ইসলাম রেজা ও সাধারণ সম্পাদক খোরশেদ আলম নব-নির্বাচিত সভাপতি ও সাধারণ সম্পাদকের নিকট দায়িত্ব হস্তান্তর করেন।\nউল্লেখ্য, সাদুল্যাপুর প্রেসক্লাব ১৯৯৫ সালে প্রতিষ্ঠিত হয়। ২০১১ সালে সাগর-রুনি হত্যাকাণ্ডের পরই সাদুল্লাপুর উপজেলার কর্মরত সাংবাদিকরা দ্বন্দ্ব, বিরোধ ভুলে সকল সংগঠন বিলুপ্তি ঘোষণা করে ঐক্যের ভিত্তিতে সাদুল্লাপুর প্রেসক্লাবের যাত্রা শুরু হয়। ঐক্যবদ্ধ প্রেসক্লাবটি শহরের প্রাণকেন্দ্র সাদুল্যাপুর বহুমুখী পাইলট উচ্চ বিদ্যালয়ের মাঠের দক্ষিণ-পূর্বে অবস্থিত।\nশারীরিক অসুস্থতায় পদত্যাগ করলেন জাপানের প্রধানমন্ত্রী


জ্ঞানসৈকতের নুড়িগুলো – Nobojug Blog\n- শাখা নির্ভানা / অক্টোবর ১২, ২০১৮ / কোন মন্তব্য নেই / ব্লগ\nআমি ব্যাকরণবিদ নই। তবু ধারণা করি, জ্ঞাত হওয়া থেকে জ্ঞান শব্দের উৎপত্তি হয়েছে। কোন কিছু জানাকে জ্ঞান বলে। সেটা ভাল হোক বা মন্দ হোক, সবই জ্ঞান। ব্যবহারিক পরিমণ্ডলে ভাল-মন্দের হিসাব নিকাশ আসে। জ্ঞান ভাল-মন্দ নিরপেক্ষ। কিভাবে এই জ্ঞানের জন্ম হয়? একজন দার্শনিক বা এপিষ্টমোলজিস্ট তার জ্ঞানগর্ভ তত্ত্বালোচনার মাধ্যমে এই প্রশ্নের জবাব দিতে পারবেন। আমি দার্শনিকও নই। আমি এই প্রশ্নের জবাব দেবার চেষ্টা করবো নিজস্ব পঠন, অধ্যয়ন, চিন্তন ও অভিজ্ঞতার আলোকে।\nপ্রকৃতি অসীম তথ্যের আধার। মানুষ যখন সেই তথ্যসমূহ নিজেদের জন্যে আহরণ করে কেবল তখনই তা জ্ঞানে পরিণত হয়। তারমানে সেই অর্থে প্রকৃতি জ্ঞানী নয়, শুধুমাত্র তথ্যের আধার। স্বাভাবিকভাবেই মনে প্রশ্ন আসতে পারে, মানুষ কখন প্রকৃতির তথ্যভাণ্ডার থেকে তথ্য আহরণ করে বা জ্ঞান আহরণ করে? মানুষের মস্তিষ্কে প্রকৃতি এমন কিছু বৈশিষ্ট্যের সন্নিবেশ ঘটিয়েছে, যার ফলে তাকে জ্ঞান আহরণ করা লাগে। মানুষের কৌতূহল, প্রয়োজন ও প্যাশন বা প্রেমই হলো সেইসব প্রকৃতি প্রদত্ত গুণপনা, যার কারণে সে জ্ঞানার্জনে সক্রিয় হয়। শুধু জ্ঞান অর্জন করলে বা কাঁচা তথ্য সংগ্রহ করলেই তা কাজের উপযোগী বা পরিপক্ব জ্ঞান হয় না। সংগৃহীত জ্ঞানকে ব্যবহার উপযোগী করার জন্যে প্রথম যে উপাদানটা লাগে তার নাম সংশয় বা সন্দেহ। যখনই তথ্যপ্রবাহ সংশয়ের ভিতর দিয়ে এগোতে থাকে, তখনই দরকার হয় মানুষের মনোদেহের আরেকটা অঙ্গের, যার নাম সুপার ইগো বা র‍্যাশনালিজম। প্রস্তুত হয় দার্শনিক যুক্তিবাদীতার, যার মাধ্যমে প্রতিষ্ঠা পায় জ্ঞান। প্রায়োগিক জ্ঞানের জন্যে আরও একধাপ এগিয়ে বাস্তব ইন্দ্রীয়গ্রাহ্যতার ভিতর দিয়ে জ্ঞানকে ভ্রমণ করা লাগে। এই ধাপের নাম বিজ্ঞান, যা বাস্তব ও পার্থিব পর্যবেক্ষণ, পরীক্ষা ও নিরীক্ষার সমন্বয়ে গড়ে উঠেছে। তাহলে একটা বিষয় পরিষ্কার হলো, পরিপক্ব জ্ঞান আসলে দুই রকমের- নান্দনিক, যার আপাততঃ ব্যবহার নেই, এবং প্রায়োগিক, যার ব্যবহার হবে বা হচ্ছে। তবে নান্দনিক জ্ঞানের ব্যবহার আজকে হচ্ছে না বলে আগামীতে হবে না সেটা হলফ করে বলা যায় না।\nজ্ঞান অর্জন করে বা সেই জ্ঞানকে প্রকাশ করে আশানুরূপ সাফল্য না পেয়ে হতাশার কিছু নেই। প্রিন্টিং মিডিয়া হোক, বা ইলেকট্রনিক বিশাল মিডিয়া হোক, ছেড়ে দিন আপনার অর্জিত জ্ঞান। কেউ না কেউ তার প্রয়োজন মত খুটে নেবে। জ্ঞান দ্বারে দ্বারে ফেরি করে না বেড়িয়ে, এটা করা অনেক ভাল। কেউ যখন জ্ঞানের মুখাপেক্ষী না হয়, তাকে জ্ঞান দিতে নেই, এটা আমার ব্যক্তিগত মত। ডিজিটাল সাইবার জগত কত যথার্থভাবে আমার সেই আইডিয়াকে রূপ দিয়েছে ভেবে অবাক হই। এই ভাবে নিজের জ্ঞানকে ওপেন সোর্সের মাহফিজখানায় জমা দিয়ে আপনি নিজেও হতে পারেন পৃথিবীকে জ্ঞানদানকারী গর্বিত একজন। কি হবে অত নাম কাম দিয়ে? তারপরেও যদি কেউ আপনাকে খুঁজে পেয়ে কাছে আসে, প্রশংসা করে, বন্ধু হয়ে জেফরি মিলারের তত্ত্বকে বাস্তবে রূপ দেয় দিক, তাতে সেটা না হয় হবে উপরি পাওয়া। অনেকে বলেন, অল্প বিদ্যা ভয়ংকরী। এই ধারণার সাথে আমি একমত নই। অল্পবিদ্যা যদি কাজের হয়, তবে তা অলস পড়ে থাকা বেশী বিদ্যার থেকে কল্যাণময়। অল্পবিদ্যার সমস্যাটা হলো, তা প্রকাশ হবার সময় বড্ড বিশ্রীভাবে প্রকাশ হয়। তার প্রকাশের শব্দটা বড় বেশী কানে বাজে। এইছাড়া অল্পবিদ্যার আর কোন পার্শ্বপ্রতিক্রিয়া নেই। কেউ যখন স্বাধীন চিন্তার জগতে উড়তে শিখে যায়, সে তখন কিছুটা আন্দাজ করতে পারে জ্ঞানের সীমানা প্রাচীর আসলে কতদূর বিস্তৃত। সেই সাথে সাথে সে নিজে কতটা জানে না, সে বিষয়েও একটা ধারণা নিতে পারে। তখন সে চুপ হয়ে যায়। খালি কলস হয়ে বেশী বেশী না বেজে ভরা কলস হয়ে যায়। মুক্ত চিন্তার জগতে প্রবেশ করতে হলে অনুশীলনের কোন বিকল্প নেই। যারা প্রকৃত জ্ঞানী তারা জ্ঞানার্জনের সাথে সাথে অন্যকেও এই মুক্ত চিন্তার আকাশে উড্ডয়নের পাঠ দেয় তাদের সৃষ্টিশীলতার মাধ্যমে। এটা তারা নিজেদের কর্তব্য বলে বিবেচনা করে।\nশাখা নির্ভানা এর ব্লগ ১৯ বার পঠিত


পুলিশি জেরায় বিস্ফোরক মহেশ ভাট, মুখ খুললেন সুশান্ত আর রিয়ার সম্পর্ক নিয়ে| Mahesh Bhatt Tells Mumbai Police He Didn't Ask Rhea Chakraborty To Leave Sushant – News18 Bangla\nHome » Photo » entertainment » পুলিশি জেরায় বিস্ফোরক মহেশ ভাট, মুখ খুললেন সুশান্ত আর রিয়ার সম্পর্ক নিয়ে\nপুলিশি জেরায় বিস্ফোরক মহেশ ভাট, মুখ খুললেন সুশান্ত আর রিয়ার সম্পর্ক নিয়ে\nসুশান্তের মৃত্যুর পরই অনেকে দাবি করেন, রিয়া আর সুশান্তের বিচ্ছেদের জন্য দায়ী মহেশ ভাট। সুশান্তের মৃত্যুর পর প্রকাশ্যে আসে তাঁর চর্চিত বান্ধবী রিয়া চক্রবর্তী ও মহেশ ভাটের অন্তরঙ্গ কিছু মুহূর্তের ছবি!\n| July 28, 2020, 16:08 IST\nসুশান্ত সিং রাজপুতের মৃত্যু তদন্তে জিজ্ঞাসাবাদ করা হল পরিচালক মহেশ ভাটকে। সোমবার মুম্বইয়ের সান্তাক্রুজ থানায় হাজির হন পরিচালক। সকাল ১১টায় তিনি থানায় পৌঁছন। সাড়ে ১১টা নাগাদ শুরু হয় জিজ্ঞাসাবাদ। জানা গিয়েছে, প্রায় দুপুর ২টো পর্যন্ত চলে জিজ্ঞাসাবাদ। সুশান্তের মৃত্যুর ঘটনায় বয়ান রেকর্ডের পর ২টো নাগাদ থানা থেকে বের হতে দেখা যায় আলিয়া ভাটের বাবা মহেশ ভাটকে। জেরায় উপস্থিত ছিলেন পুলিশের ডিসিপি ও তদন্তকারী অফিসার।\nসুশান্তের মৃত্যুর পরই অনেকে দাবি করেন, রিয়া আর সুশান্তের বিচ্ছেদের জন্য দায়ী মহেশ ভাট। সুশান্তের মৃত্যুর পর প্রকাশ্যে আসে তাঁর চর্চিত বান্ধবী রিয়া চক্রবর্তী ও মহেশ ভাটের অন্তরঙ্গ কিছু মুহূর্তের ছবি! সুশান্তের ফ্যানেদের অনেকে মহেশ ও রিয়াকে সুশান্তের মৃত্যুর জন্যও দায়ি করেন।\nসূত্রের খবর, পুলিশি জেরায় মহেশ ভাট জানান, তিনি কখনওই রিয়া চক্রবর্তীকে বলেননি সুশান্তের সঙ্গে সম্পর্ক ভেঙে দিতে। রিয়া, সুশান্তের বিচ্ছেদর জন্য মহেশ ভাট দায়ি বলে যে খবর প্রকাশ পায়, তা সম্পূর্ণ মিথ্যে বলে দাবি পরিচালকের।\nপুলিশি জেরায় মহেশ ভাট জানান, '' সুশান্তের সঙ্গে ২ বারই মাত্র দেখা হয়েছিল। একবার ২০১৮-র অগাস্টে, আরেকবার এই বছরের জানুয়ারিতে। আমার কোনও ছবিতে ওকে কাস্ট করার প্রসঙ্গে কখনওই কোনও কথা হয়নি।''\nএদিন পুলিশি জেরায় মহেশ ভাট জানান, রিয়ার মাধ্যমে সুশান্তের সঙ্গে তাঁর দেখা হয়েছিল। তিনি এও জানান, প্রায়ত অভিনেতা তাঁর সঙ্গে কাজ করার ইচ্ছে প্রকাশ করেছিলেন ঠিকই, সবরকম চরিত্রে কাজ করতেও রাজি ছিলেন, কিন্তু মহেশ তাঁকে কখনও কোনওরকম আশা বা কোনও ছবির প্রস্তাব দেননি।\nমহেশের ছবি 'জলেবি' তে অভিনয় করেছেন রিয়া চক্রবর্তী। মহেশের কথায়, রিয়া তাঁকে গুরু মানে। জেরায় পুলিশ মহেশ ভাটের কাছে তাঁর আগামী ছবি 'সড়ক টু' নিয়ে জানতে চান । পরিচালক জানান, ছবির স্টারকাস্ট অনেক আগে থেকেই স্থির করা ছিল। সুশান্তকে কখনও সেখানে কাস্ট করার কথা ভাবাই হয়নি। শুধু সুশান্ত-ই নয়, রিয়াকেও কখনও এই ছবির জন্য কোনও অফারও দেওয়া হয়নি।


মুক্তিযোদ্ধাকে আর অসম্মান নয় -স্বদেশ রায় || উপ-সম্পাদকীয় || জনকন্ঠ\nমুক্তিযোদ্ধাকে আর অসম্মান নয় -স্বদেশ রায়\nউপ-সম্পাদকীয় ॥ মার্চ ২৩, ২০১৬ ॥ প্রিন্ট\nস্বাধীনতার মাসেও যখন দেশবাসীকে দেখতে হয় মুক্তিযোদ্ধারা অসম্মানিত হচ্ছেন, কোন উচ্চাসনে বসে কেউ মুক্তিযোদ্ধাদের নিয়ে টিটকারি করছেন, তখন দেশবাসীর গৌরবের আর কী থাকে? বাঙালী জাতি পৃথিবীর ইতিহাসে আরও হাজার বছর পরে আরও বহুদূর এগিয়ে যাবে। তখন দেখা যাবে অনেক বাঙালী বিজ্ঞানী নোবেল পেয়েছেন, অনেক বাঙালী কন্যা মানব সেবার জন্য নোবেল পেয়েছেন, শুধু নোবেল নয়, খেলায়, সঙ্গীতে, সাহিত্যে, বিজ্ঞানে, ব্যবসায়ে নানান ক্ষেত্রে ততক্ষণে আমাদের নানান আইকন দাঁড়িয়ে যাবে। সেই হাজার বছর পরেও বাঙালী শুধু এই মার্চ মাসে নয়, জীবনের প্রতিটি সাফল্যের মুহূর্তে যেমন বুকে হাত দিয়ে জাতীয় সঙ্গীত, জাতীয় পতাকার প্রতি বিনম্র শ্রদ্ধা জানাবে ওই একই সময়ে তারা বিনম্র শ্রদ্ধা জানাবে মুক্তিযোদ্ধাদের প্রতি। সেদিনের সন্তানরা থাকবে অনেক উন্নত বাংলাদেশের সন্তান, তারপরেও তাদের চোখের সামনে ভেসে উঠবে সেই কৃষকের কথা, যিনি গামছা পরে, লুঙ্গি পরে মুক্তিযুদ্ধে গিয়েছিলেন। মনে পড়বে সেই সব তরুণের কথা, যারা মাকে সালাম জানিয়ে বলেছিল, মাগো দেশমাকে মুক্ত করতে যাচ্ছি, যদি ফিরে না আসি মুক্ত দেশে তুমি বুক ফুলিয়ে বলো তোমার সন্তান জান কোরবানি দিয়েছে দেশমাকে মুক্ত করতে। তুমি বীরের মাতা। হাজার বছর পরের সেই বাঙালী সন্তান, মনে করবে সেই মায়ের মুখ, যিনি চোখের সকল অশ্রু চেপে রেখে হাসি মুখে বলেছিলেন, জয়ী হও তুমি। তেমনি সেদিনের ছেলেরা যখন ফরিদপুরের সেই বাবার ইতিহাস পড়বে, যিনি তাঁর তিন ছেলের দুই ছেলেকে ডেকে বলেছিলেন, এমনও মানুষ আছে যাদের একটি ছেলেও নেই। আমার তিনটি দিয়েছেন আল্লাহতালা। আমি তোমাদের দু’জনকে দেশের জন্য উৎসর্গ করলাম। হয় দেশকে মুক্ত করে বীরের বেশে ফিরে আসবে না হয় যুদ্ধক্ষেত্রে জান কোরবানি দেবে। এই বলে ষোলো ও আঠারো বছরের দুই ছেলেকে সেই বাবা মাথায় হাত রেখে মুক্তিযুদ্ধে পাঠিয়েছিলেন। হয়ত হাজার বছর পরে কোন তরুণ থমকে যাবে ঢাকার সিদ্ধেশ্বরীতে গিয়ে- দেখবে, যেখানে তিন ভাই মুক্তিযুদ্ধে জীবন দিয়ে রেখে গেছে হাজার বছরের তরুণের জন্য তিন তরুণ বীরের ছবি। এমনি সারাদেশে ছড়িয়ে আছে মুক্তিযুদ্ধের গৌরব, ছড়িয়ে আছে মুক্তিযোদ্ধাদের বীরগাথা।\nবাঙালী জাতির দুর্ভাগ্য হলো, ১৯৭৫-এর ১৫ আগস্টের পর থেকে মুক্তিযোদ্ধা আর মুক্তিযুদ্ধ অপমানিত, অপসারিত হতে থাকে প্রতি মুহূর্তে। ১৯৭৫-এর ১৫ আগস্ট কী কালোরাত যে নেমেছিল এই বাংলায় তা আজও আমরা সঠিকভাবে বুঝতে পারিনি। কারণ, আসলে আমরা আমাদের দুঃখ রাতের রাজা বঙ্গবন্ধুকে এখনও চিনতে পারিনি। তিনি আমাদের দুয়ারে দুয়ারে কড়া নেড়ে জাগিয়ে ছিলেন, অথচ আমরা সকলে তাঁকে এখনও চিনিনি। চিনিনি, আমাদের চিরকালের রাজা, রবীন্দ্রনাথের সেই সেই দুঃখ রাতের রাজা এসেছিলেন বঙ্গবন্ধু হয়ে আমাদের মাঝে। আমরা এখনও দুয়ারে তাঁর কড়া নাড়া শুনি, আর আমরা ভাবি, ‘বাতাস বুঝি হবে!’ তাঁকে আমরা এখনও বুঝতে পারিনি। বুঝতে পারি না কী গভীর কালোরাত ৩২ নম্বরের সিঁড়ি গড়িয়ে লাল রক্ত বেয়ে নেমে এসেছিল এই বাংলায়। পঁচাত্তরের ১৫ আগস্টের পর থেকে এ দেশে নানানভাবে মুক্তিযুদ্ধের, দুঃখ রাতের রাজার কড়া নাড়ার প্রতিটি শব্দ হয়েছে নিষিদ্ধ। প্রতি মুহূর্তে সংগ্রাম করেই ফিরে পেতে হচ্ছে মুক্তিযুদ্ধের প্রতিটি অর্জন, প্রতিটি আইকন। আমাদের মুক্তিযুদ্ধের প্রতিটি গৌরবগাথা ১৯৭৫-এর পর থেকে সংগ্রাম করে আমাদের ফিরিয়ে আনতে হচ্ছে। কারণ, পঁচাত্তরের পর থেকে বাংলাদেশের হাজার হাজার চেয়ারে বসে গেছে মুনতাসীর মামুনের ভাষায় ‘আটকে পড়া পাকিস্তানীরা’। অর্থাৎ যারা মুক্তিযুদ্ধের বিরোধী ছিল, যারা ঘৃণিত রাজাকার, আল বদর, আল শামস ও শান্তি কমিটির সদস্য ছিল। তারা ১৯৭৫-এর পর থেকে কখনও ছদ্মবেশে, কখনও প্রকাশ্যে বসে গেছে দেশের নানান চেয়ারে। তারা সুযোগ পেলেই মুক্তিযোদ্ধাদের অপমান করে। কারণ, যারা একাত্তরে মুক্তিযোদ্ধাদের খুন করতে নেমেছিল, তারা তো এ কাজ করবেই। এ কারণেই ১৯৭৫-এর ১৫ আগস্টের পর থেকে শুরু হয়েছে আমাদের দ্বিতীয় মুক্তিযুদ্ধ, সে পথ ছিল অনেক দুর্গম। প্রথমে কিছু তরুণ এ যাত্রা শুরু করেন। এর পরে এসে ওই যুদ্ধের নেতৃত্ব নেন, আজকের অকুতোভয় নেতা, সেদিনের তরুণী শেখ হাসিনা। তাঁর ২৬ বছরের দ্বিতীয় মুক্তিযুদ্ধ, বাংলাদেশের ইতিহাসের আরেক বড় অধ্যায়। যে অধ্যায় শত বর্ষ পরে হয়ত পূর্ণাঙ্গ লেখা হবে। আর এই পথে চলতে গিয়ে দেশবাসী দেখেছে রাষ্ট্রীয় নানান চেয়ার থেকে পদে পদে মুক্তিযোদ্ধাদের প্রতি অপমান। জিয়া-এরশাদ আমলে মুক্তিযোদ্ধাদের ওপর রাজপথেও করা হয়েছে চরম নির্যাতন। কিন্তু যে তরুণ জীবন উৎসর্গ করতে গিয়েছিলেন তাঁকে রোখা যায় না। এমনকি তিনি যদি যুদ্ধাহত হয় তারপরেও তাঁকে রোখা যায় না। তিনি তাঁর মুক্তিযুদ্ধকে উর্ধে তুলে ধরার জন্য, রাজাকার, আলবদর, আলশামস, শান্তি কমিটির সদস্য এই সব ঘৃণ্য জীবদের প্রতিহত করতে জীবন বাজি রাখেন। তাই আমরা দেখেছি, শান্তি কমিটির প্রধান গোলাম আযমকে জিয়াউর রহমান দেশে ঢুকতে দেয়ার পরে, দম্ভভরে গোলাম আযম গিয়েছিল বায়তুল মোকাররমে। সেদিন যুদ্ধাহত মুক্তিযোদ্ধা পায়ের জুতো খুলে তাকে জুতোপেটা করেছিলেন। আর ওইদিন কিন্তু ওই যুদ্ধাহত মুক্তিযোদ্ধারা তাদের অনাগত তরুণদের জন্য এই উদাহরণ রেখে গেছেন যে শান্তি কমিটির সদস্যদের শাস্তি কি? ওদের জন্যে যুদ্ধাহত মুক্তিযোদ্ধারাই কিন্তু রায় দিয়ে গেছেন যে তাদের জন্য কী করতে হবে। তাদের জন্য রাষ্ট্রীয় কোষাগারের গুলি খরচ করো না, তাদের জন্য জল্লাদের মঞ্চ তৈরি করে রাষ্ট্রীয় কাজের সময় নষ্ট করো না। জর্জ ওয়াশিংটন যেমন তার দেশের মুক্তিযুদ্ধের সময় যারা ইংরেজদের দালালি করেছিল তাদের জন্য শাস্তি নির্ধারণ করেছিলেন, রাষ্ট্রীয় টাকায় কেনা গুলি খরচ নয়, তাদের গায়ে গরম আলকাতরা ঢেলে হত্যা করতে হবে। আমাদেরও কিন্তু শান্তি কমিটির সদস্যদের জন্য যুদ্ধাহত মুক্তিযোদ্ধারা রায় দিয়ে গেছেন, দেখিয়ে দিয়ে গেছেন যে তাদের প্রতি কী ব্যবস্থা নেবে স্বাধীনতার চেতনায় উদ্বুদ্ধ তরুণরা। তরুণ প্রজন্ম জানে এদেশের মানুষ কত কষ্ট করে দেশকে সমৃদ্ধ করছে। তাদের নেত্রী শেখ হাসিনা দিনরাত কী পরিশ্রম করছেন। তাই ওই ঘৃণিতদের জন্য জনগণের কষ্টের অর্থ ব্যয় নয়, যুদ্ধাহত মুক্তিযোদ্ধাদের দেখিয়ে দেয়া ওই পথই যথেষ্ট।\nআর তরুণদের তাদের এই দেশকে ওই পাকিস্তানী দালালমুক্ত করার পরিবেশ কিন্তু সৃষ্টি করে দিয়েছেন, তাদের নেত্রী শেখ হাসিনা। এখন সব দায় তাঁর ঘাড়ে চাপানো নয়, এদেশের স্বাধীনতার পক্ষের প্রতিটি মানুষকে যার যার ক্ষমতা অনুযায়ী এই দায় বহন করতে হবে। সেজন্য অনেককে অনেক দুঃখ নিতে হবে, কষ্ট নিতে হবে। কারণ, শেখ হাসিনা ২০০৯ থেকে রাষ্ট্রীয় ক্ষমতায় আসার পরে মুক্তিযুদ্ধের বাংলাদেশ গড়ার জন্য তিনি তাঁর ২৬ বছরের দ্বিতীয় মুক্তিযুদ্ধ শেষ করে এখন শুদ্ধিবিপ্লবের পথ পরিষ্কার করে দিয়েছেন। এ পথেই জাতিকে শুদ্ধিবিপ্লব শেষ করতে হবে। অর্থাৎ এই দেশ ১৯৭৫-এর ১৫ আগস্ট যে পাকিস্তানী দালালদের হাতে চলে গিয়েছিল, দেশের রন্ধ্রে রন্ধ্রে যে পাকিস্তানী দালালরা আছে তাদের হাত থেকে দেশ মুক্ত করতে হবে। মুক্তিযোদ্ধাদের বয়স হয়ে যাচ্ছে, তারা হয়ত আর বেশিদিন সকল দায়িত্ব পালন করতে পারবেন না। মুক্তিযুদ্ধের চেতনায় তরুণ প্রজন্মকে এ দায় কাঁধে নিতে হবে। ১৯৭৫-এর ১৫ আগস্টের পর কালোরাত বেয়ে এ দেশকে চলতে দেখেছে এদেশের মানুষ। শেখ হাসিনার এই শুদ্ধিবিপ্লবের পথ পরিষ্কার করার পরে যখন দেখা যায় তরুণ প্রজন্ম আবার ‘জয়বাংলা’ ধ্বনি কণ্ঠে তুলে নিয়েছে তখন দেশবাসী আবার মুক্তিযুদ্ধের সেই সোনার বাংলা ফিরে পাবার আশা দেখে। আশা জাগে- আবার পরিপূর্ণরূপে আসবে বঙ্গবন্ধুর বাংলাদেশ।\nআর বঙ্গবন্ধুর বাংলাদেশে সব থেকে সম্মানিত নাগরিক হবেন এ দেশের মুক্তিযোদ্ধারা। আমাদের মুক্তিযোদ্ধা মন্ত্রী আ. ক. ম মোজাম্মেল একজন বীর মুক্তিযোদ্ধা। তিনি মুক্তিযোদ্ধাদের আর্থিকভাবে যাবতীয় সহায়তা দেয়ার চেষ্টা করছেন। এর আগের মন্ত্রী মুক্তিযোদ্ধা তাজুল ইসলামও করেছিলেন। এ কারণে বর্তমান মন্ত্রীর প্রতি অনুরোধ থাকবে, মুক্তিযোদ্ধাদের প্রতি জাতি যাতে সর্বোচ্চ সম্মান দেখায়, সকল মুক্তিযোদ্ধা -তাই তিনি গ্রামের কৃষক আর শহরে রিক্সা চালিয়ে জীবন ধারণ করুন না কেন, তিনি যাতে রাষ্ট্রের সর্বোচ্চ সম্মানিত একজন হন সেই কাজটি যেন বর্তমান মন্ত্রী করেন। তরুণ প্রজন্মকে আজ সে দাবিই তুলতে হবে। কারণ, মুক্তিযোদ্ধাদের যতক্ষণ এ জাতি সম্মানিত না করতে পারবে ততক্ষণ জাতি নিজেকে সম্মানিত করতে পারবে না। এটা নিশ্চিত হতে হবে, যেই হোক না কেন- কেউ যেন দম্ভভরে মুক্তিযোদ্ধাদের নিয়ে কোন উপহাস না করতে পারে। কেউ যেন তাদেরকে নিয়ে এমন টিটকারি না করতে পারে, আমরা জানি কে কেমন মুক্তিযোদ্ধা! কে কী করেছে? এই অপমান যেন এ দেশে মুক্তিযোদ্ধাদের প্রতি দ্বিতীয়বার আর না ঘটে। যে যেখানে যে পদেই থাকুন না কেন, মুক্তিযোদ্ধা, আ.স.ম আব্দুর রব, মঈনুদ্দিন খান বাদল বিরোধী দলে আছেন, মুক্তিযোদ্ধা কামরুল ইসলাম, আ.ক. ম মোজাম্মেল সরকারের মন্ত্রী, আবার মংলা পোর্টে মাইন বেঁধে পাকিস্তানী জাহাজ ধ্বংসের একজন রমেন সরকার এখন অতি স্বাভাবিক গ্রামীণ জীবন যাপন করছেন। সবাইকে সব স্থানেই যেন দেশ সমান সম্মান করে। কোন ক্ষমতার দম্ভ যেন তাদেরকে কোন অপমান করার সুযোগ না পায়। শেখ হাসিনার বাংলাদেশে সম্মানিত থাকবে মুক্তিযোদ্ধারা। এ নিয়ে কোন প্রশ্ন নেই। কারণ, তিনি এদেশের দ্বিতীয় মুক্তিযুদ্ধের নেতা, তিনি শুদ্ধিবিপ্লবের নেতা। সম্মানিত মুক্তিযোদ্ধা, মুক্তিযুদ্ধ মন্ত্রণালয়ের মন্ত্রীর প্রতি স্বাধীনতা দিবসের প্রাক্কালে এই আবেদন রাখব- মুক্তিযোদ্ধারা যেন কোনভাবেই আর এ দেশে টিটকারি না শোনে, আর কোনরূপ অপমানিত না হয়। আর যে যত বড়ই হোন কেন, বাংলাদেশে বাস করতে গেলে তাদের প্রতি মুহূর্তে মনে রাখতে হবে মুক্তিযোদ্ধাদের, শহীদের রক্তে কেনা এ দেশ। এ দেশে শহীদের সংখ্যা নিয়ে বাজে মন্তব্য করা যাবে না, বাজে মন্তব্য করা যাবে না মুক্তিযোদ্ধাদের নিয়ে। আইন কমিশনের চেয়ারম্যান দেশের কৃতী সন্তান বিচারপতি খায়রুল হক বাংলাদেশের মুক্তিযুদ্ধের ইতিহাস বিকৃতকরণ অপরাধ আইন তৈরি করছেন। তাঁর কাছেও বিনীত অনুরোধ, মুক্তিযোদ্ধাদের কেউ অপমান করলে সে যেন শাস্তির আওতায় আসে তার বিধানের বিষয়ে বিবেচনা করবেন।


অধ্যায় ৬৫ - সর্বশক্তিমান ঈশ্বরের গির্জা\nআমার বাক্য সবসময় তোমাদের দুর্বলতাগুলিকে আঘাত করে, অর্থাৎ, তারা তোমাদের মারাত্মক দুর্বলতাগুলিকে নির্দেশ করে; অন্যথায়, এখনো তোমরা এখন এই মুহূর্তে ঠিক কোন সময়ে দাঁড়িয়ে আছো, তা না বুঝেই অকারণে বিলম্ব করবে। জেনে রাখো! আমি তোমাদের রক্ষা করতে ভালোবাসার পথ ব্যবহার করি। তোমরা যেভাবেই কাজ করো না কেন, আমি অবশ্যই যে জিনিসগুলি অনুমোদন করেছি তা সম্পূর্ণ করবো এবং কোনও ভুল করবো না। আমি ধার্মিক সর্বশক্তিমান ঈশ্বর, আমি কি কোনো ভুল করতে পারি? এটা কি মানুষের কল্পিত ধারণা নয়? আমাকে বলো: আমি যা করি এবং বলি তা কি তোমাদের জন্য নয়? কিছু লোক বিনীতভাবে বলবে, “হে ঈশ্বর! আপনি যা কিছু করেন তা আমাদের জন্য, কিন্তু আমরা জানি না কীভাবে আপনার সাথে সংযোগ বজায় রেখে কাজ করতে হয়।” এমনই অজ্ঞতা! এমনকি তুমি এতদূর পর্যন্ত যাও যে, তুমি আমাকে কীভাবে সহযোগিতা করতে হয় তাও জানো না! এগুলো সবই লজ্জাজনক মিথ্যা! তোমরা এই ধরনের কথা বলেছো, তা ধরে নিলেও কেন প্রকৃতপক্ষে তোমরা বারবার শরীরের প্রতি বিবেচনা দেখাচ্ছো? তোমার কথাগুলো ভালো শোনাচ্ছে, কিন্তু তুমি সহজ ও আনন্দদায়কভাবে কাজ করছো না। তোমাদের অবশ্যই এটি বুঝতে হবে: আমি আজ তোমাদের থেকে অনেক কিছু চাই না, বা আমার প্রয়োজনীয়তাগুলিও তোমাদের উপলব্ধির বাইরে নয়; বরং, সেগুলি মানুষের দ্বারা অর্জনযোগ্য। আমি তোমাদের একটুও অতিমূল্যায়ন করি না। আমি কি মানুষের সামর্থ্যের পরিধি সম্পর্কে সচেতন নই? আমার এটি পুরোপুরি পরিষ্কার বোঝার ক্ষমতা আছে।\nআমার বাক্য তোমাদের ক্রমাগত আলোকিত করে, তবুও তোমাদের হৃদয় খুব কঠিন, এবং তোমরা তোমাদের আত্মার মধ্যে আমার ইচ্ছা উপলব্ধি করতে অক্ষম! আমাকে বলো: আমি তোমাদেরকে কতবার মনে করিয়ে দিয়েছি যে তোমরা খাবার, পোশাক বা নিজের চেহারার দিকে মনোনিবেশ করবে না এবং পরিবর্তে তোমরা অভ্যন্তরীণ জীবনের দিকে মনোনিবেশ করবে? তোমরা কিছুতেই শুনবে না। আমি কথা বলতে বলতে ক্লান্ত হয়ে গেছি। তোমরা কি এতটাই অসাড় হয়ে গেছো? তোমরা কি একেবারেই নির্বোধ? এটা কি হতে পারে যে আমার কথাগুলি বৃথাই বলা হয়েছে? আমি কি ভুল কিছু বলেছি? আমার সন্তানরা! আমার আন্তরিক উদ্দেশ্য বিবেচনা করো! একবার তোমাদের জীবন পরিণত হয়ে গেলে, আর চিন্তা করার দরকার হবে না, এবং সবকিছুই দেওয়া হবে। এখনই সেসব বিষয়ে লক্ষ্য করার কোনো দরকার নেই। আমার রাজত্ব পুঙ্খানুপুঙ্খভাবে উপলব্ধ হয়েছে, এবং এটি প্রকাশ্যে পৃথিবীতে নেমে এসেছে; এটি আরও বোঝায় যে আমার বিচার সম্পূর্ণরূপে উপস্থিত হয়েছে। তোমরা কি এটা উপলব্ধি করেছো? আমি তোমাদের বিচার করতে অপছন্দ করি, কিন্তু তোমরা আমার হৃদয়কে কোনো গুরুত্ব দাও না। এটা আমার ইচ্ছা যে তোমরা ক্রমাগত নির্দয় বিচারের পরিবর্তে আমার ভালবাসার যত্ন এবং সুরক্ষা পাবে। এটা কি হতে পারে, যে তোমরা চাইছ যে তোমাদের বিচার হোক? যদি তা না হয়, তবে কেন বারবার আমার সান্নিধ্যে থাকো না, আমার সঙ্গে বন্ধুত্ব করো না, আমার সাহচর্যে থাকো না? তোমরা আমার সাথে এত শীতল আচরণ করো, তবুও শয়তান যখন তোমাদের কোনো ধারণা দেয়, তখন তুমি আনন্দিত হও এই ভেবে যে, সেগুলো তোমাদের নিজের ইচ্ছার সাথে মিলে যাচ্ছে—তবুও তোমরা আমার জন্য কিছুই করো না। তোমরা কি সবসময় আমার সাথে অত্যন্ত নিষ্ঠুর আচরণ করতে চাও?\nএটা নয় যে আমি তোমাকে দিতে চাই না, কিন্তু তোমরা এর মূল্য দিতে ইচ্ছুক নও। যেমন তোমরা খালি হাতে একেবারে কোনোকিছু না ধরেই রয়েছো। তোমরা কি দেখতে পাচ্ছো না যে পবিত্র আত্মার কাজ কত দ্রুত এগিয়ে চলেছে? তোমরা কি দেখতে পাও না যে আমার হৃদয় দুশ্চিন্তায় জ্বলছে? আমি তোমাদের আমার সাথে সহযোগিতা করতে বলি, কিন্তু তোমরা অনিচ্ছুক। একের পর এক সমস্ত রকমের বিপর্যয় ঘটবে; সমস্ত জাতি এবং স্থান বিপর্যয়ের সম্মুখীন হবে: মহামারী, দুর্ভিক্ষ, বন্যা, খরা এবং ভূমিকম্প সব জায়গায় হচ্ছে। এসব বিপর্যয় শুধু দু-এক জায়গায় ঘটছে না, দু-একদিনের মধ্যে শেষও হবে না; বরং, পরিবর্তে তারা একটি বৃহত্তর এলাকা জুড়ে প্রসারিত হবে এবং আরো আরো গুরুতর হবে। এই সময়ে, একের পর এক সমস্ত ধরণের কীটপতঙ্গজাত মহামারী দেখা দেবে এবং সর্বত্র স্বজাতিভক্ষণের ঘটনা ঘটবে। এটাই সকল দেশ ও জাতির প্রতি আমার বিচার। আমার সন্তানরা! তোমরা দুর্যোগের যন্ত্রণা বা কষ্ট ভোগ করবে না। এটা আমার ইচ্ছা যে, তোমরা শীঘ্রই বুঝতে শিখবে এবং যত তাড়াতাড়ি সম্ভব আমার কাঁধে থাকা দায়িত্বের বোঝাটি তুলে নেবে। কেন তোমরা আমার ইচ্ছা বোঝো না? আগামীদিনের কাজগুলো বাড়বে এবং আরও বেশি কঠিন হবে। তোমরা কি এতই কঠোর মনের যে আমার হাত ভর্তি অবস্থায় আমাকে ছেড়ে দিচ্ছো, যাতে আমাকে নিজে থেকে এত কঠোর পরিশ্রম করতে হচ্ছে? আমি আরও স্পষ্টভাবে বলব: যাদের জীবন পরিণত হয়েছে তারা আমার শরণে আসবে এবং ব্যথা বা কষ্ট ভোগ করবে না; যাদের জীবন পরিণত হয় নি তাদের কষ্ট ও ক্ষতি ভোগ করতে হবে। আমার বাক্য যথেষ্ট পরিষ্কার, তাই না?\nআমার নাম অবশ্যই সমস্ত দিক এবং সমস্ত জায়গায় প্রসারিত হবে, যাতে সবাই আমার পবিত্র নাম জানতে পারে এবং আমাকে জানতে পারে। মার্কিন যুক্তরাষ্ট্র, জাপান, কানাডা, সিঙ্গাপুর, সোভিয়েত ইউনিয়ন, ম্যাকাও, হংকং এবং অন্যান্য দেশের সর্বস্তরের মানুষ অবিলম্বে একসাথে চীনে ভিড় করবে, সত্য পথের সন্ধান করবে। আমার নাম ইতিমধ্যেই তাদের কাছে প্রমাণিত হয়েছে; যা অবশিষ্ট আছে তা হল যত তাড়াতাড়ি সম্ভব তোমাদের জীবনে পরিণত হওয়া, যাতে তোমরা তাদের লালন করতে পারো এবং নেতৃত্ব দিতে পারো। এই কারণেই আমি বলি যে আরও কাজ করতে হবে। দুর্যোগের প্রেক্ষিতে আমার নাম ব্যাপকভাবে প্রচারিত হবে, এবং তোমরা সতর্ক না হলে, তোমরা তোমাদের ন্যায্য প্রাপ্য অংশ হারাবে। তুমি কি ভয় পাচ্ছো না? আমার নাম সমস্ত ধর্ম, সমস্ত স্তর, সমস্ত জাতি এবং সমস্ত সম্প্রদায়ের কাছে প্রসারিত। আমার কাজ একটি সুশৃঙ্খল উপায়ে, ঘনিষ্ঠ যোগসূত্রে করা হচ্ছে; এই সব আমার বিচক্ষণ ব্যবস্থার দ্বারা ঘটছে। আমি শুধু চাই যে তোমরা আমার পদাঙ্ক অনুসরণ করে প্রতিটি পদক্ষেপে এগিয়ে যেতে সক্ষম হও।\nপূর্ববর্তী: অধ্যায় ৬৪\nপরবর্তী: অধ্যায় ৭৪


সময়: ০৭:২৪, রবিবার, ২৬ সেপ্টেম্বর, ২০২১\n১১ আশ্বিন ১৪২৮ বঙ্গাব্দ, ০৭:২৪ পূর্বাহ্ন\n১৪ সেপ্টেম্বর, ২০২১ | সময়ঃ ১১:১৩\nনিজস্ব প্রতিনিধি: -আওয়ামী লীগের যুগ্ম সাধারণ সম্পাদক এবং তথ্যমন্ত্রী ড. হাছান মাহমুদ বলেছেন, বিএনপির উদ্দেশ্য নির্বাচন নয়, দেশে একটি গন্ডগোল লাগিয়ে পেছনের দরজা দিয়ে কিছু করা যায় কি না, সেই অপচেষ্টা।\nদীর্ঘদিন অপ্রকাশিত ১০টি দৈনিক পত্রিকার ঘোষণাপত্র বাতিলাদেশ বিষয়ে জানতে চাইলে ড. হাছান বলেন, প্রায় চারশ পত্রিকা চরম অনিয়মিত রয়েছে, যারা প্রায় দু'বছর চলচ্চিত্র ও প্রকাশনা অধিদফতরে পত্রিকা জমা দেয়নি। এগুলো ভূতুড়ে পত্রিকা, যেদিন বিজ্ঞাপন পায় সেদিন কয়েক কপি ছাপে আর অনেকে অল্প কয়েক কপি ছেপে শুধু তথ্য মন্ত্রণালয় আর কিছু গুরুত্বপূর্ণ দফতরে দেয়। ভূতুড়ে পত্রিকার কি প্রয়োজন সেটিই প্রশ্ন এবং এগুলো বন্ধের দাবি সাংবাদিকদেরই।


বাঙালি হিন্দু-মুসলমান বিভেদকে উস্কে দিয়ে বিজেপি আজ অসমের বঙালি খেদার মূল হোতার সাথে সম্পর্ক জুড়েছে - The Bengal Story\nWednesday, October 27th, 2021, 3:51:59 AM\nবাঙালি হিন্দু-মুসলমান বিভেদকে উস্কে দিয়ে বিজেপি আজ অসমের বঙালি খেদার মূল হোতার সাথে সম্পর্ক জুড়েছে\nWritten By ramyani Published On Wednesday, August 1st, 2018, 2:25:01 PM IST\n৩০ শে জুলাই, সকাল ১০টা। অসমে প্রকাশিত হয় পূর্ণাঙ্গ নাগরিকপঞ্জির খসড়া। তার আগে থেকেই ভয়-ভীতি তৈরি হচ্ছিল ধীরে ধীরে। প্রায় তিন বছরের বেশি সময় ধরে এই পরীক্ষার উত্তর লিখতে হয়েছে সবাইকে। ‘লিগেসি’ ডাটা খুঁজতে হয়েছে। এই পুরো দক্ষযজ্ঞর ফলাফল বেরোলে দেখা গেছে যে, ৪০ লক্ষ লোকের নাম লিস্টে নেই। ৪০ লক্ষ সংখ্যাটাকে একটু কনটেক্সট এ ফেলা যাক। উইকিপেডিয়া বলছে, বিশ্বের ১০০ টা দেশের জনসংখ্যা ৪০ লক্ষের থেকে কম। এবং বিশ্বের বৃহত্তম গণতন্ত্রের এই ৪০ লক্ষ লোক, যারা অন্তত কয়েক দশক ধরে ভারতে বসবাস করছে, তাদের গায়ে রাতারাতি বাংলাদেশি তকমা জুড়ে দেওয়া হয়েছে। আর তারপরই অসমে শুরু হয়ে গেছে অসমীয়া উগ্র জাতীয়তাবাদের পাশবিক উল্লাস।\nএকটু পিছিয়ে যাওয়া যাক! অসমে বাঙালি বিদ্বেষ নতুন ঘটনা নয়। ১৯৬১ সালের ভাষিক আগ্রাসন থেকে শুরু করে ২০১৮ র উন্মত্ততা অব্দি প্রায় অবিচ্ছিন্ন সূত্র। ১৯৮৩ তে মধ্য অসমের নগাওঁ জেলার নেলিতে গণহত্যা হয়েছিল। আর ১৯৮৩ তেই সংসদে পাস হয়েছিল আইএমডিটি আইন। দীর্ঘ কুড়ি বছর অসমে, বিদেশি শনাক্তকরণের জন্য এই আইন বলবৎ ছিল। এই আইন অনুযায়ী, অ যদি ব এর বিরুদ্ধে বিদেশি হওয়ার অভিযোগ করে, তাহলে অভিযোগ প্রমাণ করার দায়িত্ব অ এর উপর ন্যস্ত। এর ফলে অসমীয়া উগ্র জাতীয়তাবাদীদের হয়েছিল মহা মুশকিল! খেয়াল খুশি মতো যাকে তাকে ধরে বিদেশি বলা যাচ্ছিল না! আর গণহত্যা একটা হয়েছে বটে, কিন্তু মানুষ মারা তো একটা ঝামেলা সাপেক্ষ ব্যাপার! তাই সুপ্রিম কোর্টে মামলা করে ২০০৫ সালে এই আইনটা বাতিল করা হয়। সুপ্রিম কোর্টের এই রায়ের বিরুদ্ধে প্রশান্ত ভূষণের মন্তব্য খুঁজে দেখতে পারেন। আর এই মামলাটা করেছিলেন সর্বানন্দ সোনওয়াল। হ্যাঁ, সেই সর্বানন্দ সোনওয়াল, যিনি এখন অসমের মুখ্যমন্ত্রী। এবং এই সর্বানন্দ সোনওয়াল সরকারের রাজ্যেই এখন ৪০ লক্ষ মানুষ, যাদের সিংহভাগই বাঙালি, মানবিক এবং ন্যায় বিচারের দুরাশা করছে!\n২০১৪ সালের লোকসভা নির্বাচনের আগে নরেন্দ্র মোদী বরাক উপত্যকায় এসে ডিটেনশন ক্যাম্প গুড়িয়ে দেওয়ার কথা বলেছিলেন। সবার সামনে হিন্দু নাগরিকত্ব বিলের গাজর ঝুলিয়ে গিয়েছিলেন। অসহায় মানুষ সেই টোপ গিলেছে। বিশ্বাস করেছে ‘ন হিন্দু বিদেশি ভবেৎ।’ বিশ্বাস করেছে, ‘বিজেপি এ কিচ্ছু একটা তো করবোউ হিন্দুরার লাগিয়া।’ ভেবেছে যে, মিয়াকে বাঁচানো না গেলেও কিন্তু হিন্দুগুলো অন্তত বাঁচুক। বাঙালি ঐক্য তৈরি না হয়ে বাঙালি হিন্দু-মুসলমান বিভেদকে উস্কে দিয়ে বিজেপি অসমের বঙালি খেদার মূল হোতার সাথে সম্পর্ক জুড়েছে। এর ফল, আজকের ৪০ লক্ষ লোকের হাহাকার, যা আসুর মিষ্টি বিতরণের উল্লাসে চাপা পরে যাচ্ছে।\n৩০শে জুলাই ইনস্টিটিউটে দাঁড়িয়ে নাম খুঁজছিলাম। ২১ সংখ্যার নম্বর টিপে ভাগ্য-যাচাই। বাড়িতে ফোন করে শুনলাম, পরিচিত এক ভদ্রমহিলা এই দুর্ভাগা ৪০ লক্ষের মধ্যে এক। অপরাধ, যে বামুন বাড়িতে বিয়ে হওয়ার ফলে বিয়ের পর পিতৃদত্ত নাম পাল্টে দেওয়া হয়েছিল, তাই তিনি যে তাঁর পিতার সন্তান এটা প্রমাণ করা যাচ্ছে না। এফিডেফিট দিয়েছিলেন, নাকচ হয়েছে। আত্মীয়স্বজন এসে শনাক্ত করেছে, তাতেও হয়নি। এখন সেই মাঝ বয়সী মহিলা, যাঁর জন্ম ভারতে, তাঁকে রাষ্টের কাছে আবারও পরীক্ষায় বসতে হবে। এই যে ৪০ লক্ষ লোকের কথা বলা হচ্ছে, এদের বেশির ভাগই নিম্ন-মধ্যবিত্ত এবং নিম্নবিত্ত বাঙালি। মধ্যবিত্তদের শিক্ষা এবং অর্থের বর্ম আছে। আমরা কেস লড়তে পারবো, আমাদের কাছে চাকুরির খাতিরে বান্ডিল বান্ডিল নথিপত্র। তবে যিনি রিকশা চালক, যিনি মুচি, যিনি আয়া দাদুর শুশ্রূষা করেন, তারা কী করবেন? তাঁরা তো অনাহারের সাথে লড়াই করা জানেন, কিন্তু যে আইন এবং দস্তাবেজের লড়াইয়ে তাঁদের ছুড়ে ফেলা হয়েছে, সেটা কী করে করবেন? তাঁদের কাছে পড়াশোনার নথি নেই, প্রচুর লোকের জন্মের পরিচয়পত্র নেই এবং থাকলেও তা ভুলে ভরা কারণ তিনি লেখাপড়া জানেন না। ৭১ এর আগের জমির পাট্টা নেই, কারণ থাকলে নিশ্চয়ই লোকের বাড়ি কাজ করে বা মজুরি খেটে খেতে হতো না। সেই লোকগুলোর প্রথম অপরাধ, এরা গরিব এবং দ্বিতীয় গুনাহ এরা বাঙালি। এরকম প্রচুর লোক, ধর্ম নির্বিশেষে আত্মঘাতী হয়েছে। যার রাতে শুয়ে পর দিন চাল কেনার ভাবনা ভাবতে হয়, তার কাছে নথি-পত্র সংগ্রহ করার এলেম না থাকারই কথা। যাঁরা বেঁচে আছেন এখনও, তাঁদের এখন ‘ভগবান ভরসা।’ যা বছর ধরে হয়নি, তা যদি এক মাসে হয়! খড়কুটো আঁকড়েও তো লোকে বাঁচতে চায়! কেন্দ্র চাইছে, যাদের নাম আসেনি তাদের বায়োমেট্রিক ছাপ সংগ্রহ করে রাখতে যাতে এরা পালিয়ে যেতে না পারে। টাকা বরাদ্দ হচ্ছে আরও আরও ডিটেনশন ক্যাম্প তৈরি করার জন্য।\nকাল খবর এলো, মেঘালয় সীমান্তে খাসি ছাত্র সংস্থা অসম থেকে আসা গাড়িতে তল্লাশি চালাচ্ছে। যাঁদের কাছে নথি নেই তাঁদের একজনকে পিটিয়েছে। চাকরির খাতিরে আমার সপ্তাহে দুবার গুয়াহাটি-শিলং করতে হয়। তাই নিজের নামের পাতাটা প্রিন্ট করে ব্যাগে রাখলাম। ত্রিপুরার সহকর্মী ঠাট্টা করে বলছিল, গলায় ঝুলিয়ে ঘুরে বেড়াতে। দ্বিতীয় বিশ্বযুদ্ধের সিনেমায় বার বার একটা দৃশ্য ফিরে আসে। জার্মান পুলিশ রাস্তা আটকে ইহুদিদের কাগজ পরীক্ষা করছে। আজকে একই দৃশ্য অভিনীত হচ্ছে, খালি স্থান-কাল-পাত্রের তফাত!\nআমার নাম-হারানো, সব খোয়ানো স্বজনরা আজ ‘ভগবানে’র উপর সব ছেড়ে দিয়েছেন। তাঁরা মানতে পারছেন না এখনও যে, “আকাশে বসত মরা ঈশ্বর।”


বিদেশ যাচ্ছেন খালেদা! - সকালের সংবাদ\nবিদেশ যাচ্ছেন খালেদা!\nপ্রকাশিত এপ্রিল ৪, ২০১৯, ১০:৩৭ পূর্বাহ্ণ\nএ বিষয়ে ব্যারিস্টার জমির উদ্দিন সরকার বলেন, ‘প্যারোলের বিষয়ে আমরা অবগত নই। প্যারোল তো ম্যাডাম চাননি। সরকার প্যারোল দেবে- এমন কোনো প্রস্তাবও আমরা পাইনি। লেফটেন্যান্ট জেনারেল (অবসরপ্রাপ্ত) মাহবুবুর রহমান বলেন, ‘বিষয়টি আমিও জানি না।


ধর্মকারী+: নবীর জীবনী পাঠ কেন গুরুত্বপূর্ণ\nরবিবার, ১৭ জুলাই, ২০১৬\nনবীর জীবনী পাঠ কেন গুরুত্বপূর্ণ\nমুহম্মদকে নবী মানি না, সেটা কোনো ইগো বা জিদের বশে নয়। সাধারণ কিছু প্রশ্নের উত্তর না পাওয়ার জন্য। একজন মুসলিম কি গোলাম আহমদ কাদিয়ানীকে নবী মানবে? মানবে না। তার কাছে গোলাম আহমদ হল প্রতারক, মিথ্যুক। মিথ্যা দাবিদার। ঠিক তেমনি আমি বিশ্বাস করি, মুহম্মদ সত্যি সত্যি নবী ছিলেন না। প্রথমদিকে অসুস্থতাবশত, তারপর ইগো-বশত নিজেকে নবী দাবি জারি রাখেন। গোলাম আহমদ যেমন নবি নয় তেমনি নবি নয় মুহম্মদও।\nমুহম্মদ কিশোর বয়সে একবার তার চাচার সাথে সিরিয়া যান। সিরিয়ার লোকদের আভিজাত্য দেখে নিজের দেশের লোকদের জীবনচরিতের সাথে মিলিয়ে দুঃখিত হন। ভাবতে থাকেন, কীভাবে ওদের মত অভিজাত হওয়া যায়। সিরিয়া থেকে ফিরে মুহম্মদ সমাজ সংস্কারের উদ্দেশ্যে 'হিলফুল ফুজুল' নামক সংগঠন তৈরি করেন বলে তাঁর জীবনীতে পাওয়া যায়। বোঝাই যায় যে, তাঁর টিনেজ বয়সের আন্দোলন সফল হয়নি। হলে সেটা ইতিহাসে থাকত।\nআমরা দেখি যে, মুহম্মদ ২৫ বছর বয়স থেকেই হেরা গুহায় ধ্যানমগ্ন থাকতেন। ১৫ বছর লম্বা সময়। এই সময়ের মধ্যে ধীরে ধীরে তাঁর মনোবিকার ঘটার প্রেক্ষাপট তৈরি হয়। চল্লিশ বছর বয়সে হেরা গুহায় তিনি জিব্রাইলের দেখা পান। পুরোটাই ছিল উত্তপ্ত মস্তিষ্কের কল্পনা। বিজ্ঞান এই রোগকে বলে সিজোফ্রেনিয়া। এই রোগের রোগীরা অদ্ভুত সব জিনিস দেখে, অদ্ভুত সব জিনিস শোনে। মুহম্মদের ক্ষেত্রেও তা-ই হয়।\nপ্রথমদিকে তার এই রোগ মুহম্মদ ধরতে পারেননি। এক সময় তিনি তাঁর সমস্যা ধরতে পারেন। যখন পারেন, তখন আর তাঁর ফেরার পথ নেই। ইগোজনিত কারণে তিনি নবী দাবি থেকে সরে আসেননি। হঠাৎ করে যখন মুহম্মদ বুঝতে পারেন, সারাজীবন সৎ থেকেও কী ভয়ানক প্রতারিত হয়েছেন নিজের কাছে, তখনই মুহম্মদ ক্রুদ্ধ হয়ে ওঠেন। তার ফলাফল তার মাদানি জীবনে আমরা দেখতে পাই।\nমুহম্মদ মদিনায় থিতু হবার পরপরই চার-চারটা অভিজান করেন কুরাইশ কাফেলা লুটের জন্য। একটি ছাড়া বাকি সবটাতেই তাঁর অভিজান ব্যর্থ হয়। কুরাইশরা বিরক্ত হয়ে সেনাবাহিনী নিয়ে আসে। মূলত বদর যুদ্ধ ছিল মুহম্মদের চার-চারবার কাফেলা লুটের চেষ্টার প্রতিশোধ। মুসলিম সৈন্যসামন্ত কম থাকায় কুরাইশরা হেলাফেলা করে যুদ্ধে করে এবং শোচনীয় পরাজয় বরণ করে।\nবদর যুদ্ধ ছাড়াও মুহম্মদের জীবনের অনেকগুলা যুদ্ধেই দেখা যায় মুহম্মদ আগ বাড়িয়ে হামলা করেছেন। এর মাঝে বনু কুরাইজার ৮০০ পুরুষ হত্যাসহ তাদের নারী ও শিশুদের দাস বানানোর নির্মমতা মুসলিম স্কলারদের ঘোর অস্বস্তিতে ভোগায়।\nমুহম্মদের যৌনজীবনও নবীসুলভ নয়। একজন নবীর কেন এতজন স্ত্রী থাকতে হবে? আশ্রয় দেয়ার অজুহাত তো দুর্বল। বরং বিয়ে করে আশ্রয় দেয়াটা একটা কুৎসিত প্রক্রিয়া। আশ্রয় দেয়ার জন্য আশ্রম বানাতে পারতেন। অনেক অসহায় সাহাবিদের সাথেও বিয়ে দিতে পারতেন। এসব প্রশ্নের উত্তর কখনো পাওয়া যায় না। নবী রায়হানাকে নবী কীভাবে বিয়ে করেছিলেন কিংবা নবীর স্ত্রী জয়নবের সাথে বিয়ের ঘটনা কীরকম ছিল, তা পড়লে স্তম্ভিত হতে হয়। যে কেউ ঠাণ্ডা মাথায় ভাবলে মানতে বাধ্য যে, এসব কোনো নবীর আচরণ নয়। কোনো নবী এমন হতে পারেন না।\nমুহম্মদের যে-জীবনী আমরা পাই, তা সবই মুসলিম ঐতিহাসিকদেরই লেখা। তাঁরা তা লিখে গেছেন নির্দ্বিধায়। কারণ তারা ভেবেছিলেন, নবী যা করেছেন তা আল্লাহর হুকুম ছিল। তাই এইসব নির্মম জিনিস তারা নির্মোহভাবে লিপিবদ্ধ করে গেছেন। সব মুসলিমের উচিত তাঁর জীবনীগুলো পড়া। সীরাতের বিখ্যাত সব গ্রন্থ গুগল করলেই পাওয়ার কথা। নিজেরা একটু পড়াশুনা করে মাথা খাটালেই সত্যিটা বুঝতে পারবেন।\nযারা নাস্তিক হয়, তারা এসব পড়ে, জেনে মিলিয়ে দেখেই নাস্তিক হয়।


‘পুঁজিবাজারে অনেক ধরনের প্রোডাক্ট নিয়ে আসছি’\nআমাদের বর্তমান সরকার খুবই ব্যবসা বান্ধব। বিভিন্ন ধরনের হয়রানি, যোগাযোগের ঘাটতি ও বাজে সেবার জন্য একসময় পুঁজিবাজারে মানুষ আসতো না। আমরা পুঁজিবাজারে অনেক ধরনের প্রোডাক্ট নিয়ে আসছি। ফলে পুঁজিবাজারের মজা ফিরতে শুরু করেছে বলে মন্তব্য করেছেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) চেয়ারম্যান অধ্যাপক শিবলী রুবাইয়াত-উল-ইসলাম।\nমঙ্গলবার (২১ ডিসেম্বর) ডিএসইর নিকুঞ্জ ভবনে ৮০টিরও বেশি শিল্পগোষ্ঠীর সঙ্গে এক বৈঠকে এ কথা জানান তিনি।\nবিএসইসি চেয়ারম্যান বলেন, আমাদের অবস্থান থেকে যখন সরকারের সকল পর্যায়ে কোন আলোচনা করি তখন সব সময়ই ব্যবসাকে সহয করার বিষয় নিতে কথা বলি। এখানে অনেক ভালো মানুষ আছে তাই আমাদেরকে বন্ধুত্বপূর্ণ আচরণ করতে হবে। তবে এখানে কিছুটা সমস্যা হয়। ৯৫ শতাংশ ভালো মানুষের মধ্যে ৫ শতাংশ দুষ্টু লোক থাকে, সেই ৫ শতাংশ দুষ্ট লোকের কারণেই আমাদের সকল সমস্যা তৈরি হয়।\nতিনি বলেন, সবাই আইপিও প্রসেসিংয়ের বিষয়ে দীর্ঘ সময় লাগার বিষয়টি তুলে ধরেছেন। আমাদের তো চেকলিস্ট আছে, তারপরও আপনারা সে চেকলিস্ট এর বাহিরে ভুল তথ্য জমা দেন। আমাদেরকে সেই ভুল তথ্য বের করে আপনাদেরকে আবার সেটা ঠিক করে জমা দিতে বলা হয়, কেন আপনারা চেকলিস্ট অনুযায়ী তথ্য জমা দেন না। কারণ যদি আপনারা চেক লিস্ট অনুযায়ী তথ্য জমা দেন তাহলে সময় অনেক কম লাগবে। সেক্ষেত্রে এমন একটি কোম্পানি আছে যিনি অধ্যায়ের কাগজপত্র জমা দেয়ার দুই থেকে তিন সপ্তাহের মধ্যে মধ্যে আইপিও অনুমোদন হয়ে গেছে। যারা কাগজপত্র জমা দেয় তাদের বিভিন্ন ভুল ক্রটি থাকার কারণে সময় বেশি লাগে।\nতিনি আরও বলেন, আমরা কিন্তু স্বচ্ছ এবং স্বচ্ছতায় বিশ্বাস করি। আমাদের অফিসটা স্বচ্ছ ও বন্ধুত্বপূর্ণ এবং আমাদের প্রতিটা ডেস্ককেই সাহায্য পূর্ণ রাখার চেষ্টা করছি। আমার কাছে সব সময় বিভিন্ন মানুষ এসএমএস, ফোন ও মেইল করে তাদের সমস্যা নিয়ে। তাদের কাগজপত্র ঠিক থাকলে সাথে সাথে সেটা সমাধান করে দেই। সেই ৫ শতাংশ লোকের কারণে সকল নিয়ম-কানুন ও আইন তৈরি হয়। যে তাদেরকে কিভাবে আটকানো যায়, আর আমরা এখন বাকি ৯৫ শতাংশ লোকের জন্য নিয়ম করে কাজ করছি। যাতে করে ওই ৫ শতাংশ লোক কি করে সেটা আমরা ধরতে পারি।\nএছাড়াও তিনি বলেন, বিএসইসি ও ডিএসই ভালো মানুষের জন্য কাজ করছে। আগে আমরা সংবাদ বিজ্ঞপ্তিতে দিতাম,এখন দেইনা। আমাদের প্রতিটি কমিশন মিটিংয়ে কারো না কারো বিরুদ্ধে শাস্তি মূলক ব্যবস্থা নেই। ইনফোর্সমেন্ট, লিগ্যাল একশন। সেই সাথে আমরা প্রথম ফৌজদারি আইনে মামলা করি। আমরা বিভিন্ন এয়ারপোর্টে টাকা পাচার ও পাচারকারীকে আটকাচ্ছি।\nবিনিয়োগকারীদের স্বার্থের বিষয়ে তিনি বলেন, আমাদের বিনিয়োগকারী স্বার্থ দেখতে হয়। সেটা দেখাও আমাদের জন্য খুবই গুরুত্বপূর্ণ। আমাদের এখানে সে ৫ শতাংশ দুষ্ট লোকেরা সাধারণ মানুষ থেকে টাকা নিয়ে তাদেরকে কিছু দিতে চায় না। টাকাটা মনে করে আমার হয়ে গেল। প্লেসমেন্ট শেয়ার ও হঠাৎ করে পরিশোধিত মূলধন বাড়িয়ে ফেলার ইতিহাস দেখলে আপনারা অনেক খারাপ লাগবে। তাই সেসব ইতিহাসের কারণে আমরা এই বিষয়গুলো বন্ধ করেছি। সেইসাথে এই বিষয়গুলো আর কখনো করতে দেয়া হবে না।\nডিএসই চেয়ারম্যান মো. ইউনুসুর রহমানের সভাপতিত্বে অনুষ্ঠানে সংসদ সদস্য আব্দুস সালাম মুর্শেদী, বিএসইসি কমিশনার ড. শেখ শামসুদ্দিন আহমদ, ব্যবসায়ী ও উত্তরা গ্রুপের চেয়ারম্যান মতিউর রহমান, র‌্যাংগস গ্রুপের রুমানা রউফ চৌধুরী, ব্যবসায়ী সবর খান, এ এস এম মাইনুল, বিএসইসি পরিচালক সাইফুর রহমান, রেজাউল করিম, মনোয়ার হোসেন প্রমুখ উপস্থিত ছিলেন।


যুক্তরাষ্ট্রে করোনা সংক্রমণের নতুন রেকর্ড!\n১:৫৭ অপরাহ্ন | শনিবার, জুলাই ১৮, ২০২০ আন্তর্জাতিক\nআন্তর্জাতিক ডেস্কঃ করোনায় মৃত্যু ও সর্বোচ্চ আক্রান্তের দিক থেকে বিশ্বে শীর্ষ স্থানে অবস্থান করছে যুক্তরাষ্ট্র। গত কয়েক সপ্তাহে যুক্তরাষ্ট্রে প্রতিদিনের করোনা আক্রান্তের সংখ্যা রেকর্ড ভঙ্গ করে যাচ্ছে। শেষ ২৪ ঘণ্টায় দেশটিতে প্রায় ৭৮ হাজার মানুষের করোনা শনাক্ত হয়।\nভাইরাস প্রতিরোধে দূরত্ব বজায়ে কড়াকড়ি আরোপ, বাইরে মাস্ক ব্যবহার বাধ্যতামূলক করা, স্কুল বা ব্যবসা প্রতিষ্ঠান খোলা ইত্যাদি বিষয় নিয়ে দেশটির জনগণ এখনও দ্বিধাবিভক্ত। যুক্তরাষ্ট্রের শীর্ষ সংক্রামক রোগ বিশেষজ্ঞ ড. অ্যান্থনি ফাউচি এই দ্বিধা দূরে ঠেলে রোগ নিয়ন্ত্রণে একজোট হয়ে কাজ করার অনুরোধ জানিয়েছেন।\nতিনি বলেন, বর্তমান পরিস্থিতিতে ঠিক-ভুলের বিচার করা কঠিন। বরং যেটা হয়েছে তা মেনে নিয়ে নতুন করে শুরু করতে হবে। আসুন এসব অর্থহীন কথা বন্ধ করি এবং কিভাবে এ পরিস্থিতি নিয়ন্ত্রণ করা যায় তার ব্যবস্থা করি।


দুই বছরেও ব্যাংক কর্মী তন্ময় হত্যার কোনো কিনারা হয়নি! – SHADHIN KOTHA\nHome / বাংলাদেশ / গাইবান্ধা / দুই বছরেও ব্যাংক কর্মী তন্ময় হত্যার কোনো কিনারা হয়নি!\nমো: শামসুজ্জোহা, গাইবান্ধা মে ২৭, ২০১৯\tগাইবান্ধা, দিনাজপুর, প্রচ্ছদ, বাংলাদেশ, রংপুর, রাজশাহী Leaveacomment 106 Views\nরাজশাহী কৃষি উন্নয়ন ব্যাংক (রাকাব) কর্মী তন্ময় গুপ্ত হত্যার দুই বছর পূর্ণ হলেও মামলার কোন কূল-কিনারা হওয়া তো দূরের কথা, হত্যা রহস্যই আজ পর্যন্ত উদ্ধার করতে পারেনি পুলিশ। মামলার তদন্ত স্থবির হয়ে পড়ে রয়েছে। আসামীরা জামিনে মুক্ত হয়ে মামলা থেকে বাঁচার জন্য বিভিন্নভাবে তদ্বির করছে। নিহত তন্ময় গুপ্তের পরিবার ও আত্মীয় স্বজনের পক্ষ থেকে এসব অভিযোগ করা হয়েছে।\nঅভিযোগে জানা গেছে, মা শেফালী গুপ্তা, ছোট ভাই মন্টিসহ পরিবারের অন্যান্য সদস্য ও আত্মীয়-স্বজনরা দুই বছরেও জানতে পারেননি না তন্ময় হত্যা রহস্য।\nতন্ময় কুমার গুপ্ত রাজশাহী কৃষি উন্নয়ন ব্যাংক, পঞ্চগড়ের হাড়িভাসা শাখার ডাটা এন্ট্রি অপারেটর পদে কর্মরত ছিলেন। তন্ময় কুমার গুপ্ত হত্যা মামলা পঞ্চগড় থানা পুলিশ থেকে সিআইডিতে হস্তান্তর করা হয়েছে। কিন্তু আজ পর্যন্ত হত্যা রহস্য উদঘাটন করতে পারেনি পুলিশ। ফলে মামলার ভবিষ্যৎ নিয়ে দারুণ হতাশ হয়ে পড়েছেন নিহত তন্ময়ের পরিবার ও আত্মীয়-স্বজন।\nউ¬েলখ্য, দিনাজপুরের ফুলবাড়ি উপজেলা সদরের পশ্চিম কাটাবাড়ি কালীবাড়ি রোড এলাকার মৃত বিশ্বমিত্র গুপ্তের ছেলে তন্ময় কুমার গুপ্ত ২০১৭ সালের ১৯ মার্চ রাজশাহী কৃষি উন্নয়ন ব্যাংকের পঞ্চগড়ের হাড়িভাসা শাখায় ডাটা এন্ট্রি অপারেটর পদে যোগদান করেন। ব্যাংকের কাজের ব্যস্ততার কারণে ম্যানেজারের নির্দেশে তিনি ২৫ মে কাজ শেষে ব্যাংকের অফিস কক্ষেই রাত্রিযাপন করেন। সেখানেই তার রহস্যজনক মৃত্যু হয়। এর পর আড়াই মাস পর তার লাশের ময়না তদন্ত রিপোর্ট পাওয়া যায়। তাকে শ্বাস রোধে হত্যা করা হয়েছে বলে রিপোর্টে উলে¬খ করা হয়।\nপরে নিহত তন্ময় গুপ্তের মা শেফালী গুপ্তা ২০১৭ সালের ১৮ আগস্ট পঞ্চগড় থানায় অজ্ঞাতনামাসহ তিনজনের নাম উলেখ করে হত্যা মামলা দায়ের করেন। আসামীরা হলো-পঞ্চগড়ের হাড়িভাসা শাখা রাজশাহী কৃষি উন্নয়ন ব্যাংকের নাইট গার্ড পঞ্চগড়ের ইসলামবাগ গ্রামের ইউসুফ আলীর ছেলে বুলবুল আলম বিপ্ল¬¬ব(৩৫), ডাটা এন্ট্রি অপারেটর কুড়িগ্রাম উপজেলার রৌমারী উপজেলার ফুলকার চর গ্রামের মৃত চন্দউল্যার ছেলে নাজমুল ইসলাম(২৭) ও ব্যাংক ম্যানেজার পঞ্চগড়ের বোদা উপজেলার কালিয়াগঞ্জ এলাকার আবু জোহানুর আহম্মেদের ছেলে আবু জাফর মো. সালাম(৩২)।\nআসামীদের মধ্যে নাইট গার্ড বুলবুল আলম বিপ্লবকে হত্যাকাণ্ডের পরের দিন ২৬ মে পুলিশ গ্রেপ্তার করে। পরে তাকে আদালতের মাধ্যমে ৫দিনের রিমান্ডে নেয় পুলিশ। কিন্তু কোনো তথ্য উদঘাটন করতে পারেনি। পরে মামলাটি থানা থেকে সিআইডির কাছে হস্তান্তর করা হয়। সিআইডিও আজ পর্যন্ত হত্যা রহস্যের কোনো কূল-কিনারা করতে পারেনি। বর্তমানে তিন আসামীই জামিনে রয়েছে। মামলাটি বর্তমানে তদন্ত করছেন পঞ্চগড় সিআইডির ইন্সপেক্টর এনামুল হক। তিনি বলেন, তদন্ত চলমান রয়েছে।\nঅত্যন্ত বিনয়ী ও সৎ কর্মনিষ্ঠ হিসেবে তন্ময় গুপ্ত পাড়া প্রতিবেশী, আত্মীয়-স্বজন ও বন্ধু মহলে পরিচিত ছিলেন। তিনি ব্যাংকের চাকরিতে যোগদানের মাত্র ২ মাস ৬ দিনের মধ্যে নির্মম হত্যার শিকার হওয়ায় গোটা এলাকায় শোকের ছায়া নেমে আসে।\nএদিকে, আজ ২৬ মে রোববার তন্ময় কুমার গুপ্তের দ্বিতীয় মৃত্যুবার্ষিকীতে তার স্মরণে ফুলবাড়ি উপজেলা সদরের পশ্চিম কাটাবাড়ি কালীবাড়ি রোড এলাকায় নিজ বাড়িতে গীতা পাঠসহ ধর্মীয় অনুষ্ঠান, ভোগরাগের আয়োজন করা হয়।\nPrevious ফুলছড়িতে ভিজিডি চাল বিতরণে অনিয়মের অভিযোগ\nNext প্রধানমন্ত্রী বরাবর জাপান ছাত্রলীগের খোলা চিঠি


ইসলামী ব্যাংকের ৩৪১তম শাখা উদ্বোধন\nঅর্থসূচক ডেস্ক । ২৬ নভেম্বর, ২০১৮ ৬:৪৫ অপরাহ্ণ\n৩৪১তম শাখা উদ্বোধন করল ইসলামী ব্যাংক বাংলাদেশ লিমিটেড। আজ সোমবার নোয়াখালী জেলার সোনাপুর ইউনিয়নের জিরো পয়েন্টের মুজিব সেন্টারে নতুন শাখাটির উদ্বোধন করা হয়েছে।\nউদ্বোধনী অনুষ্ঠানে ব্যাংকের এমডি মো. মাহবুব উল আলম প্রধান অতিথির বক্তব্যে বলেন, ইসলামী ব্যাংক মানুষের জন্য কল্যাণের দ্বার উন্মুক্ত ও বিস্তৃত করতে সক্ষম হয়েছে। এ ব্যাংক ধর্ম, বর্ণ, গোত্র নির্বিশেষে সব মানুষের জন্য গণমুখী ব্যাংকিং কার্যক্রম পরিচালনা করছে। ইসলামী ব্যাংকের পল্লী উন্নয়ন প্রকল্পের সুবিধাভোগী প্রায় ১১ লাখ মানুষ। গ্রামের ছোট ছোট শিল্পে বিনিয়োগের পাশাপাশি বৃহৎ শিল্প বিনিয়োগের মাধ্যমে এ ব্যাংক জাতীয় উন্নয়নে সহযোগী ভূমিকা পালন করছে।\nতিনি বলেন, ইসলামী ব্যাংক দেশীয় পরিমন্ডল ছাড়িয়ে বিশ্ব দরবারে ইসলামী ব্যাংকিংয়ের মডেল হিসেবে পরিগণিত হচ্ছে। এর ফলেই এ ব্যাংক বিশ্বের সেরা এক হাজার ব্যাংকের তালিকায় অবস্থান নিতে সক্ষম হয়েছে এবং বিভিন্ন আন্তর্জাতিক পুরস্কার অর্জন করেছে।\nএক্সিকিউটিভ ভাইস প্রেসিডেন্ট ও নোয়াখালী জোনপ্রধান মো. রোকন উদ্দিন অনুষ্ঠানে সভাপতিত্ব করেন। স্বাগত বক্তব্য দেন সিনিয়র ভাইস প্রেসিডেন্ট এম জুবায়ের আজম হেলালী। অনুষ্ঠানে অন্যান্যের মধ্যে বক্তব্য রাখেন নোয়াখালী ইসলামীয়া কামিল মাদ্রাসার অধ্যক্ষ হাফেজ মো. ওহিদুল হক, ব্যবসায়ী সৈয়দ জামাল নাসের লিটন, একেএম সাইফুদ্দিন সোহান ও সমাজ সেবক ফখর উদ্দিন মাহমুদ। ধন্যবাদ জ্ঞাপন করেন সোনাপুর শাখাপ্রধান শহীদ উল্লাহ। এ সময় ব্যাংকের নির্বাহী-কর্মকর্তা, স্থানীয় ব্যবসায়ী, পেশাজীবী ও বিশিষ্ট ব্যক্তিরা উপস্থিত ছিলেন।\nনোয়াখালীতে জ্বরে তরুণের মৃত্যু, নজরদারিতে ভবন\nট্যাগঃ ৩৪১তম শাখা, ইসলামী ব্যাংক, উদ্বোধন, নোয়াখালী


প্রকাশিত: ০৪:৫৮ পিএম, ২০ সেপ্টেম্বর ২০২১\nবাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদ হত্যা মামলায় যুক্তি উপস্থাপনের জন্য আগামী ২০ অক্টোবর দিন ধার্য করেছেন ট্রাইব্যুনাল।\nসোমবার (২০ সেপ্টম্বর) ঢাকার দ্রুত বিচার ট্রাইব্যুনাল-১ এর বিচারক আবু জাফর মো. কামরুজ্জামানের আদালতে রাষ্ট্রপক্ষের যুক্তি উপস্থাপনের জন্য দিন ধার্য ছিল। এদিন বিচারক অসুস্থ থাকায় আদালতে উপস্থিত হতে পারেননি। এজন্য ট্রাইব্যুনালের ভারপ্রাপ্ত বিচারক মনির কামাল রাষ্ট্রপক্ষের যুক্তি উপস্থাপনের জন্য ২০ অক্টোবর দিন ধার্য করেন।\nগত বৃহস্পতিবার (১৬ সেপ্টম্বর) এ আদালতে দ্বিতীয় দিনের মতো যুক্তি উপস্থাপন করেন রাষ্ট্রপক্ষের কৌঁসুলি আবু আব্দুল্লাহ ভূঁইয়া। তিনি ১৮ সাক্ষীর পক্ষে যুক্তি উপস্থাপন তুলে ধরেন। এ নিয়ে ৩৭ সাক্ষীর পক্ষে যুক্তি উপস্থাপন তুলে ধরে রাষ্ট্রপক্ষ। এদিন অন্য সাক্ষীদের যুক্তি উপস্থাপন শেষ না হওয়ায় সোমবার (২০ সেপ্টম্বর) পরবর্তী যুক্তি উপস্থাপনের জন্য দিন ধার্য করেন আদালত।\nবুধবার (১৫ সেপ্টম্বর) বিচারক আবু জাফর মো. কামরুজ্জামানের আদালতে ১৯ সাক্ষীর পক্ষে যুক্তি উপস্থাপন করেন রাষ্ট্রপক্ষের কৌঁসুলি আবু আব্দুল্লাহ ভূঁইয়া। তার আগে মঙ্গলবার (১৪ সেপ্টেম্বর) আত্মপক্ষ সমর্থনে ২২ আসাসি নিজেদের নির্দোষ দাবি করে ন্যায়বিচার প্রত্যাশা করেন। এ মামলায় আরও তিন আসামি পলাতক থাকায় তারা আত্মপক্ষ সমর্থনের সুযোগ পাননি।\nগত ৮ সেপ্টেম্বর ঢাকার দ্রুত বিচার ট্রাইব্যুনাল-১ এর বিচারক আবু জাফর মো. কামরুজ্জামান আসামিদের বিরুদ্ধে পুনরায় অভিযোগ গঠন করেন। একই সঙ্গে আসামিদের আত্মপক্ষ সমর্থনের জন্য ১৪ সেপ্টেম্বর দিন ধার্য করেছিলেন।\nঅভিযুক্ত ২৫ জনের মধ্যে এজাহারভুক্ত ১৯ জন ও তদন্তে প্রাপ্ত আরও ছয়জন রয়েছেন। এজাহারভুক্ত ১৯ জনের মধ্যে ১৬ জন এবং এজাহারবহির্ভূত ছয়জনের মধ্যে পাঁচজনকে গ্রেফতার করা হয়েছে। গ্রেফতারদের মধ্যে আদালতে স্বীকারোক্তিমূলক জবানবন্দি দিয়েছেন আটজন।\nজাপানে থাকা তৃতীয় সন্তানকে দেশে ফেরাতে ইমরান শরীফের রিট


রংগুলো ফিকে থেকে গেল… | Anandalok Bengali Magazine\nরংগুলো ফিকে থেকে গেল…\nকালার্স অফ লাইফ\nপরিচালকঃ প্রকাশ ভরদ্বাজ\nঅভিনয়েঃ ঋতুপর্ণা সেনগুপ্ত, প্রিয়াংশু চট্টোপাধ্যায়, কৌশিক সেন, পায়েল রায়\nপুরো ছবি জুড়ে দর্শককে কাঁদাতেই চেয়েছিলেন পরিচালক। কিন্তু চোখের জলও বেরোতে গিয়ে বোর হয়ে আবার ফিরে গেল। যে কোনও দৃশ্য, তা সে যতই স্পর্শকাতর হোক না কেন, বেশিক্ষণ টানলে কি আর ভাল লাগে? ইমোশনাল দৃশ্যগুলির সংলাপ থেকে শুরু করে হাঁটাচলা, সবই এত ধীর গতির যে, ছবি দেখতে-দে‌খতে মনে হয় নিজেই উঠে গিয়ে দৃশ্যটা শেষ করে দিয়ে আসি। তার উপর যেটা বোঝা গেল না সেটা হল, পরিচালক এটাকে ইংরেজি ছবি কেন করতে গেলেন? বাঙালি মধ্যবিত্ত পরিবার, তারা পাঁচটা বাংলা বাক্যের মধ্যে একটা ইংরেজি বাক্য বলতেই পারে, কিন্তু উলটোটা হয় কি? বিশেষ করে ছবির কোনও অভিনেতা-অভিনেত্রীর ইংরেজি উচ্চারণই যখন নির্ভুল নয়! না, ছবির সব কিছু মোটেই খারাপ নয়। ভালতেও আসছি। আগে গল্পটা একটু দেখে নেওয়া যাক।\nবাবা-মা-মেয়ের সুখের সংসারে একদিন হঠাৎ নেমে আসে দুর্যোগ। চন্দ্রিমার (ঋতুপর্ণা সেনগুপ্ত) স্বামী (প্রিয়াংশু চট্টোপাধ্যায়) মারা যায় একটি গাড়ি দুর্ঘটনায়। মেয়ে এষার (পায়েল রায়) বয়স তখন ১০। সেই থেকে চন্দ্রিমার লড়াই শুরু, নিজে বেঁচে থাকার, মেয়েকে বড় করার, এবং সিঙ্গল পেরেন্টের পাহাড়প্রমাণ দায়িত্ব মাথায় নেওয়ার। ফলে যা হওয়ার তাই হয়, মেয়ের ব্যাপারে ভীষণরকম ওভার প্রোটেকটিভ হয়ে যায় চন্দ্রিমা। বেড়ে ওঠার সময়টায় কোনওদিন নিজের মত প্রকাশ করতে দেওয়া হয় না এষাকে। তাই বাইরের পৃথিবীটা কেমন, কেমন করেই বা সেখানে বেঁচে থাকতে হয়, সেই শিক্ষার অভাব থেকে যায় এষার জীবনে। এবং বাবার প্রিয় ছোট্ট মেয়েটা অতিরিক্ত শাসনের ফলে ক্রমে মনে-মনে দুরে সরতে থাকে মায়ের থেকে। তারপর একদিন সেই মেয়ে বড় হয়, এবং জীবন তাকে দাঁড় করিয়ে দেয় কলেজের দোরগোড়ায়। এই প্রথম মুক্তি! কিন্তু ছোটবেলা থেকে যে মেয়েটা কোনওদিন নিজের মতো থাকতে পারেনি, এই হঠাৎ পাওয়া স্বাধীনতার কতটা ভাল আর কতটা খারাপ, সেটা সে বুঝতে পারবে কি? বাকিটা হলে গিয়ে দেখবেন।\nছবিটির সবচেয়ে গুরুত্বপূর্ণ বিষয় হল ডিপ্রেশনের মতো মানসিক (সামাজিকও) সমস্যাকে বেশ দায়িত্ব নিয়ে দেখানো। এ ছাড়া ছবিটির বিশেষ প্রাপ্তি অভিনয়। একদিকে মেয়েকে কড়া শাসনে রাখা ও অন্যদিকে মেয়ের জীবনে আছড়ে পড়া ভয়ঙ্কর ঝড়ে নিজের জীবনও ওলটপালট হয়ে যাওয়া চন্দ্রিমার ভূমিকায় ঋতুপর্ণা একেবারে যথাযথ। এষার বাবার ভূমিকায় স্বল্প দৈর্ঘ্যের চরিত্রে, বাবা-মেয়ের মিষ্টি সম্পর্ককে বিশ্বাসযোগ্য করে তুলেছেন প্রিয়াংশু। ছোট কিন্তু গুরুত্বপূর্ণ চরিত্রে কৌশিক সেনও ভাল। তবে বছর কুড়ির এষার সঙ্গে মধ্যবয়সী সাইকোলজিস্ট অরুণাংশুর কথোপকথন ও সম্পর্কের মধ্যে ভীষণভাবেই দেখা যায় ‘ডিয়ার জ়িন্দগী’ ছবির আলিয়া-শাহরুখের ছায়া। আলাদা করে বলতে হয় এষার ভূমিকায় পায়েলের কথা। একদিকে লাগামছাড়া বাইরের জীবন, অন্যদিকে ভীষণ নরম মনের একটা মেয়ে… এককথায় পায়েল অনবদ্য। জীবনের এবং চরিত্রের বিভিন্ন রং সার্থকভাবে ফুটিয়ে তুলেছেন পায়েলই। অভিনেতারা যথাসাধ্য চেষ্টা করেছেন। শুধু স্ক্রিপ্ট এবং গল্প বলার ধরন যদি আরও ভাল হত, তবে নিঃসন্দেহে দর্শকের মনে দাগ কাটত ছবিটি। তবে গল্পের শেষটায় ওরকম মেলোড্রামার বন্যা বইয়ে না দিলেও চলত!\nফিরছে প্রিয়া সিনেমা হল…


কিভাবে গুল্ম গোলাপ হত্তয়া | ম্যাগাজিন ইয়েলো ব্রেড\nকিভাবে গুল্ম গোলাপ হত্তয়া\nবৃক্ষ গোলাপ পরিবারের অন্তর্গত কুকুর বেড়েছে। ফুল বিভিন্ন কারণে ফুল সবসময় জনপ্রিয় হয়েছে। সঠিক যত্নের সাথে, এটি বিভিন্ন জলবায়ু অবস্থার মধ্যে বৃদ্ধি পায়।\nফুল bouquets এবং আড়াআড়ি নকশা তৈরি করা হয়। সঠিকভাবে গোলাপের ঝোপের যত্ন নেওয়ার জন্য, আপনার কিছু দক্ষতা এবং অভিজ্ঞতা থাকতে হবে।\nস্প্রে রোজ: বোটানিক্যাল বৈশিষ্ট্য\nক্রমবর্ধমান জন্য মাটি টাইপ\nবাগানে স্প্রে গোলাপ যত্নের জন্য নিয়ম\nপ্রধান রোগ এবং কীটপতঙ্গ\nShrub গোলাপ ধরনের বিভিন্ন আকারের ঝোপ গঠন করতে পারেন। তাদের উচ্চতা 25 সেমি থেকে 1 মিটার পর্যন্ত পরিবর্তিত হতে পারে। বুশের মধ্যে দুই ধরনের শাখা রয়েছে: গর্ভাশয় এবং বার্ষিক। Peduncle দৈর্ঘ্য 10-80 সেমি পরিসীমা মধ্যে পরিবর্তিত হয়। কাদা বিভিন্ন আকার এবং রং সঙ্গে ধর্মঘট এবং2থেকে 18 সেমি হতে পারে। বিভিন্ন উপর নির্ভর করে পাপড়ি সংখ্যা বিভিন্ন। ফুল একক বা সম্পূর্ণ inflorescences গঠন হতে পারে।\nআপনি কি জানেন? আজ আপনি গোলাপের রং বিভিন্ন ছায়া এবং সমন্বয় খুঁজে পেতে পারেন। তবে, তাদের মধ্যে আপনি একটি উজ্জ্বল নীল গোলাপ পাবেন না।\nআকার এবং রং বিপুল সংখ্যক ছাড়াও, এখনও সুন্দর ফুল exudes যে বিভিন্ন স্বাদ আছে।\nরোজ ইতিবাচক মাঝারি তাপ এবং ভাল আলো সম্পর্কিত। উচ্চ মানের চাষের জন্য, প্রথমত, স্বাস্থ্যকর রোপণের প্রয়োজন। রোপণ আগে shrubs ভাল পরিপক্ক ডাল সঙ্গে হতে হবে। আপনি অঙ্কুর থেকে কাঁটা আলাদা করার চেষ্টা করে এটি নির্ধারণ করতে পারেন, যদি এটি করা সহজ হয় তবে বুশ রোপণের জন্য প্রস্তুত। উপরন্তু, পালন করা আবশ্যক যে অন্যান্য শর্ত আছে।\nকোন গোলাপ উজ্জ্বল আলো প্রয়োজন। আদর্শতঃ, যখন বুশগুলি এমন জায়গায় বেড়ে যায় যেখানে সূর্যের রশ্মি কমপক্ষে6ঘন্টা পড়ে। কোন অন্ধকার শুধুমাত্র গাছপালা বৃদ্ধি হ্রাস করবে না, কিন্তু তার মৃত্যু হতে পারে।\nChubushnik মুকুট, নরওয়ে ম্যাপেল, ছাই, fescue, বারবেরি, হলুদ acacia, লিন্ডেন, বাম, তামার এবং ব্যাকache এছাড়াও আড়াআড়ি নকশা, আপনার গ্রীষ্ম কুটির সজ্জিত করা হয়।\nহোম স্প্রে গোলাপের আর্দ্রতা সমৃদ্ধ একটি মাটি প্রয়োজন, পিএইচ ব্যালেন্স 6.5 হওয়া উচিত, তবে ছোট পরিবর্তনগুলি ফুলের বৃদ্ধিকে প্রভাবিত করবে না।অনুকূল পরিবেশ সৃষ্টির জন্য, বসন্তে কম্পোস্টের সাথে ভূমি সারানোর সুপারিশ করা হয়, যা বসন্তে প্রতি বছর ম্যালচ হিসাবে উপস্থাপিত হয়। এটা জরুরী যে জমি পরিষ্কার, ধ্বংসাবশেষ এবং আগাছা মুক্ত। যেহেতু গোলাপের মূল পদ্ধতিটি পৃষ্ঠের কাছাকাছি থাকে, তাই এটি স্থলমৃত্তিকভাবে মাটিকে মুক্ত করা গুরুত্বপূর্ণ।\nএকটি ভাল মালিক তার চক্রান্তের উদ্ভিদের জন্য যত্নশীল, প্রয়োজনীয় এবং সময়মত ছাঁটাই, পানি সরবরাহ, খাওয়ানো, আগাছা এবং মাটি মুক্ত করা।\nপেশাদাররা তাদের বাড়ির স্প্রে গোলাপীকে পানি দেওয়ার তিনটি উপায় সনাক্ত করে: সাধারণ, তীব্র এবং হাইড্রেনেশনের আগে পানি পান করা। এটা জানা যায় যে গোলাপ আর্দ্রতা ভালবাসে, কিন্তু তরল পরিমাণ বিভিন্ন প্রয়োজনীয়তার উপর ভিত্তি করে গণনা করা আবশ্যক। গড়ে 10 টি লিটার পানি 1 প্রাপ্তবয়স্ক বুশে ব্যয় করা হয়। এক সপ্তাহ 1-2 বার watered। উদ্ভিদ বৃদ্ধির সময়, নতুন অঙ্কুর এবং প্রচুর ফুলের উত্থানের সময় নিবিড় পানির প্রয়োজন হয়। সূর্য সকালে বা সন্ধ্যায় যখন সূর্য খুব সক্রিয় না হয় বাঞ্ছনীয়। কম পরিবেষ্টিত তাপমাত্রা, কম পানি পান করা উচিত। এই কারণে প্রচুর পরিমাণে আর্দ্রতা ফুলকে নতুন অঙ্কুর দিতে পারে যা ঠান্ডা আবহাওয়ার সূত্রপাত হওয়ার আগে সম্পূর্ণভাবে বাড়তে সময় দেয় না।\nএকটি প্রাপ্তবয়স্ক গোলাপের জন্য যত্ন নিয়মিত খাওয়ানো জড়িত।প্রস্থান করার পর প্রথম বছরে, এটি প্রয়োজনীয় নয়। তারপর খাওয়ানো নিম্নলিখিত সময়সূচী অনুযায়ী সঞ্চালিত হয়:\nপ্রথম ক্রমবর্ধমান ঋতু শুরুতে, বসন্ত অনুষ্ঠিত। এটা 1 বর্গক্ষেত্র, bushes trimming পরে অবিলম্বে সম্পন্ন করা হয়। আমি আপনাকে 20 গ্রাম অ্যামোনিয়াম সালফেট বা একই পরিমাণ অ্যামোনিয়াম নাইট্র্রেট করতে হবে। মাটি উপরের স্তর মুছে ফেলার মাধ্যমে এই পদার্থ আনা হয়, তারা উদ্ভিদ শক্তি বজায় রাখতে সাহায্য করবে।\nদ্বিতীয় - কুঁড়ি চেহারা সঙ্গে। পুনরায় খাবার খাওয়ার মধ্যে রয়েছে 25 গ্রাম অ্যামোনিয়াম নাইট্রেট, 15 গ্রাম সুপারফোসফেট এবং5গ্রাম পটাসিয়াম লবণ। একটি সমান পরিমাণ 0.5 বর্গ মিটার ব্যয় হয়। মি।\nতৃতীয় ফুলের পর। এই সময়ে, ফুল ট্রেস উপাদান ধারণকারী বহুসংখ্যক সার সঙ্গে fertilized হয়।\nগত - লাইনিফিকেশন শুরু করার আগে। প্রথম শরৎকালে, পটাশিয়াম লবণ এবং সুপারফোসফেট 1Q প্রতি 35 গ্রাম পরিমাণে প্রবর্তিত হয়। মি।\nএটা গুরুত্বপূর্ণ! অতিরিক্ত সার, পাশাপাশি তাদের অভাব, রং বিপরীতভাবে প্রভাবিত করতে পারে। প্রয়োজনীয় পরিমাণ সঠিক হিসাবের জন্য, মাটির অবস্থা এবং গঠন বিবেচনা করা আবশ্যক। নিয়মিত বিভাজন এছাড়াও পছন্দসই ফলাফল আনতে না।\nডান বুশে সুন্দর গোলাপের বাগানটি বাজানোর জন্য আপনাকে জানতে হবে যখন এবং কিভাবে ছাঁটা:\nরুট সিস্টেম জোরদার এবং প্রথম গোলাপের কান্ড কান্ড কাটা।\nবসন্ত এবং গ্রীষ্মে, ব্যাপকভাবে ক্রমবর্ধমান এবং ক্ষতিগ্রস্ত অঙ্কুর মুছে ফেলা হয়, যা সঠিকভাবে গঠন থেকে গুল্ম প্রতিরোধ।\nফুলের শেষে ফুলটি মুছে ফেলতে হবে, পেডিকেল দিয়ে একসাথে কাটা হবে।\nবুশ বায়ু এবং রোগের উপস্থিতি এড়াতে, শুষ্ক এবং stunted অঙ্কুর অপসারণ করার জন্য সুপারিশ করা হয়।\nমুকুট চেহারা লঙ্ঘন যে অঙ্কুর কাটা গুরুত্বপূর্ণ।\nশূকর গোলাপ যে সমর্থন প্রয়োজন কয়েক সমস্যা দূর করতে সাহায্য করবে:\nশাখা মাটিতে পড়ে না, এবং কুঁড়ি পরিষ্কার থাকা;\nbushes আরো সহজে প্রাকৃতিক কষ্ট সহ্য করা;\nমুকুট সঠিক ফর্ম দেওয়া যেতে পারে।\nএই বা এটি নির্বাচন করা, পর্যালোচনাগুলি পড়তে এবং আপনার ক্ষেত্রে কোনটি চয়ন করা উচিত তা বুঝতে গুরুত্বপূর্ণ। এছাড়াও, সমর্থনটি আপনার নিজের হাতগুলি ইমোভোভিয়েড উপায়ে তৈরি করা যেতে পারে, এটি সমস্ত দক্ষতা এবং আকাঙ্ক্ষার উপর নির্ভর করে, কারণ এই ডিভাইসগুলিরও একটি সজ্জিত ফাংশন থাকা উচিত, এটি সাইটটি সাজানো।\nআপনার এলাকায় স্প্রে গোলাপের সংখ্যা বাড়ানোর সিদ্ধান্ত নিয়েছে এবং একই সাথে সর্বনিম্ন পরিমাণে অর্থ ব্যয় করার সময় আপনাকে এই ফুলগুলি পুনরুত্পাদন করার উপায়গুলির সন্ধান করতে হবে।বীজ এবং কাটিয়া দ্বারা প্রজনন সবচেয়ে জনপ্রিয় বলে মনে করা হয়।\nআপনি কি জানেন? গোলাপ 40 মিলিয়ন বছর ধরে পরিচিত হয়েছে। গ্রীসে, গোলাপকে "দেবতাদের উপহার" বলা হত। প্রথম বিবরণ হিন্দু এবং ইরানী প্রাচীন স্ক্রোল পাওয়া যায়। অস্তিত্বের সব সময়, তিনি রাজকীয় অবস্থান ছেড়ে দেননি, তার সৌন্দর্যের সাথে ক্রমবর্ধমান মানুষকে আকৃষ্ট করেছেন।\nএই ধরনের প্রজনন অজানা জাত এবং hybrids প্রজনন ব্যবহৃত হয়। এটি শুধুমাত্র বন্য গোলাপের জন্য অভ্যাস করা হয়, কারণ সব ফুলই কার্যকর বীজ উৎপাদন করে না। বীজ শুধুমাত্র ফল লালসা পর্যায়ে প্রস্তুত করা হয়। পরের বছর, বসন্তে, তারা "হিটারোউক্সিন" বা অন্য কোনও রুট গঠনের উদ্দীপক কিছু ঘন্টার জন্য রাখা হয়। পরে তারা মাটিতে মাটি বপন করে ২ সেন্টিমিটার গভীরে এবং মাচু পিট উপরে। দুটি পূর্ণ শীটের অঙ্কুরের উপর প্রদর্শিত হওয়ার পর, তারা একে অপরের থেকে7সেন্টিমিটার দূরে বসে আছে। গ্রীষ্মে, খনিজ সারগুলি বাগানের বিছানাতে যোগ করা হয়।\nবীজগুলিও বেড়ে যায়: প্লুমেরিয়া, ব্লুবেরি, ভারতীয় পেঁয়াজ, লিশিয়ানথাস, ক্লিভিয়া, এডেনিয়াম, অরুগুলা, পর্বত এশ (আর্মোনিয়া), কালো-ফ্রুয়েড, ফেনেল এবং অ্যাগালোনিমা।\nএটি cuttings দ্বারা প্রচারিত গোলাপ বাগান shrub সহজ। আগস্ট মাসে অনুরূপ পদ্ধতি পরিচালনা। অঙ্কুর কাঠ এবং অর্ধ-কাঠের প্রজাতি ব্যবহার করে যেমন প্রজনন জন্য। কাঁঠাল ফুলের সময় শুরুতে কাটতে শুরু করে, যখন শক্ত হয়ে যায়। সঠিক কাস্টিং নিম্নলিখিত শর্ত পূরণ করতে হবে:\nবেধ একটি পেন্সিল যে মত;\nদৈর্ঘ্য - 8 সেমি;\nউপরের কাটা - সোজা, কিডনি উপরে 1 সেমি;\nনীচের থেকে কাটা - ডানদিকে কিডনির নীচে 45 ডিগ্রির কোণে।\nনীচে থেকে, সব কাঁটা এবং পাতা মুছে ফেলুন। উপরের পাতা অর্ধেক দ্বারা সংক্ষিপ্ত। রোপণের আগে নীচে থেকে কাটা ফাইটোরামোন দিয়ে চিকিত্সা করা হয়। একে অপরের থেকে 20 সেন্টিমিটার দূরে বালি মধ্যে কাটা কাটা। এটা ছায়া জমি ভাল। খড়ের গভীরতা 15 সেন্টিমিটার হওয়া উচিত। রোপণ করার পরে বালিটি কম্প্যাক্ট এবং পান করা হয়।\nআরো দ্রুত engraftment জন্য, ফিল্ম সঙ্গে একটি গ্রিনহাউস বা কভার কাটিয়া নির্মাণ করার পরামর্শ দেওয়া হয়। কখনও কখনও লেপ কাটিয়া ventilate উত্থাপিত হয়। রোপণ করার রোপণ মুহূর্ত থেকে, কাটিয়া watered হয়, খাওয়ানো এবং আগাছা কাছাকাছি সরানো। গঠন করা কুঁড়ি অবিলম্বে মুছে ফেলা আবশ্যক, যাতে উদ্ভিদ ফুল উপর শক্তি নষ্ট না। শীতকালে, কাটিয়া গরম এবং উপরে একটি ফিল্ম সঙ্গে আচ্ছাদিত করা হয়।প্রায়শই, কাটিয়া2বছর ধরে উত্থিত হয়, এবং শুধুমাত্র পরের বছর, seedlings প্রতিস্থাপিত করা যেতে পারে।\nএটা গুরুত্বপূর্ণ! কাটিয়া প্রতিস্থাপন করার সময়, যত্ন নেওয়া আবশ্যক যে গোলাপের শিকড় ঊর্ধ্বমুখী না। সমস্ত শিকড় কঠোরভাবে নিচে নির্দেশ করা উচিত।\nপ্রতিকূল পরিস্থিতিতে হতে পারে ফুলের রোগ। পাউডার ফেনা, জং, কালো স্পট এবং ক্লোরোসিস রোজ ঝোপকে প্রভাবিত করে এমন রোগগুলির মধ্যে বেশি সাধারণ। ফাঙ্গালের ক্ষতগুলি তামার সালফেটের 3% সমাধান বা কলোয়েড সালফারের 1% সাসপেনশন দ্বারা চিকিত্সা করা হয়। ক্লোরোসিস, যার ফলে গোলাপের হলুদ হয়, অনুপস্থিত উপাদান সল্টের সাহায্যে সরানো হয়।\nফুল আক্রমণকারী কীটপতঙ্গ চুষা এবং gnawing মধ্যে বিভক্ত করা হয়, তাদের সব shrubs সহ গোলাপ উপর নেতিবাচক প্রভাব আছে। প্রথমটি এফিড, মাইটস, সিকাদাস এবং হোয়াইটফ্লাই দ্বারা প্রতিনিধিত্ব করা হয়। গ্লাভিং পোকামাকড়গুলির ভেতরে বিটল, ক্যাটারপিলার এবং শরফ্লির লার্ভা রয়েছে। চিংড়ির কীটপতঙ্গ উদ্ভিদ টিস্যুকে প্রভাবিত করে এবং তাদের কোষের উপর খাদ্য সরবরাহ করে। Gnawing গোলাপ এর অঙ্গের অখণ্ডতা লঙ্ঘন। তারা আক্রমণ হিসাবে এ কীটপতঙ্গ সঙ্গে যুদ্ধ, আক্রমণ এড়াতে, এটা bushes প্রতিরোধী চিকিত্সা বহন করার জন্য সুপারিশ করা হয়।এর জন্য, উদ্ভিদকে কেরোসিনের2গ্রামের একটি সমাধান দিয়ে চিকিত্সা করা হয়, যা পানির বালিতে পাতলা হয়। পতনের পরে, কীটপতঙ্গ শীতকালে ব্যয় করার সিদ্ধান্ত নেওয়ার ক্ষেত্রে স্থলটিকে একই সমাধান দিয়ে চিকিত্সা করা হয়।\nআপনি দেখতে পারেন, এটি গোলাপের বৃদ্ধি, যত্নের মূল বিষয়গুলি জানার এবং যদি আপনি নিয়মগুলি অনুসরণ করেন তবে এটি অবশ্যই সফল হবে। প্রধান জিনিস - ভালবাসার সঙ্গে ব্যবসা করতে নিচে।\nPolycarbonate থেকে গ্রীনহাউস তৈরীর প্রক্রিয়া নিজেকে এটা\n"চকলেট" টমেটো: ক্রমবর্ধমান বৈশিষ্ট্য এবং বৈশিষ্ট্য\nউদ্ভিদ জন্য সার হিসাবে খামির: একটি খামির পোষাক প্রস্তুত কিভাবে\nস্ট্রবেরি "Tristan": বৈশিষ্ট্য, চাষ Agrotechnology\nকিভাবে gooseberries কাটা\nMomordika জন্য রোপণ এবং যত্ন প্রধান নিয়ম\nআপেল সফলভাবে চাষের রহস্য "ইমরস"\nক্লোরোফাইটাম সবচেয়ে জনপ্রিয় ধরনের\nটমেটো "Superbomb": একটি নতুন বড়-fruited বিভিন্ন


আলজেরিয়ায় ভয়াবহ দাবানলে ৪২ জনের মৃত্যু! আলজেরিয়ায় ভয়াবহ দাবানলে ৪২ জনের মৃত্যু! - Pallibarta.com\nআলজেরিয়ায় ভয়াবহ দাবানলে ৪২ জনের মৃত্যু!\nউত্তর আফ্রিকার দেশ আলজেরিয়ায় ভয়াবহ দাবানলে ৪২ জনের প্রাণহানি হয়েছে। নিহতদের মধ্যে ২৫ জন সেনা সদস্যও রয়েছেন। মঙ্গলবার (১০ আগস্ট) দেশটির প্রধানমন্ত্রী আইমান বেন আবদুর রহমান এ তথ্য জানান।